
satis  patet  t dubitationcs  de  Morbi  Brighlii  nalura  . . . alio 
modo  nisi  adiuvante  microscopica  el  chemica  indagalione , solvi 
numquam  posse. 

Canstatt  , de  Morbo  Brightii 


INTRODUCTIO 

Inter  morbos  qui , quum  hucusque  omni  fere  medica- 
tioni  restiterint,  aceuratissimam  naturae  suae  investigatio- 
nem  , unde  rationalis  curationis  methodus  oriri  possit , 
provocare  perdigni  sunt,  Morbus  Rriglitii  insignem  occupat 
iocum.  Dili  tamen  duravit  (uti  postea  videbimus)  antequam 
Anatomia  pathoiogica  morbum  istum  debita  diiigentia 
illustrare  coeperit , quum  et  observationes  clinicae  et 
chemicae  indagationes  jam  magnos  progressus  fecissent. 

Jam  ab  Hippocr4ti5  temporibus  cognitum  erat  Hydropis 
causam  interdum  in  renum  atTectione  positam  esse;  anno 
1770  repertum  est  urinam  hydropicorum  nonnumquam 
albumen  continere ; denique  anno  huius  seculi  27  Docts. 
Bright  ostendit  ei  hydropis  speciei  quae  a renum  morbo 
producatur  semper  etiam  urinae  albumen  inesse.  Postea 
ubi  urina  albuminosa  et  hydrops  sirpul  aderant , Morbus 
Brightii  adesse  dicebatur. 


Non  milii  judicandum  est  utrum  ilia  symptomatum 
congeries  quae  Morbus  Brightii  appellatur  revera  tanquam 
unus  processus  morbosus  consideranda  sit  an  potius  tan- 
quam  fortuitus  symptomatum  concursus  quae,  an  nexu 
causali  juncta  sint , non  constet.  Licet  ab  egregiis  Doctu 
Bright  meritis  nihil  dcmere  ausim , vereor  tamen  ne 
fortasse  temeraria  albuminuriae , hydropis  et  affectionis 
rcnalis  in  unam  morbi  imaginem  conjunctio,  saepius  falsum 
de  aegrorum  statu  judicium  produxerit.  Nam  turn  affectio 
rcnalis  cum  albuminuria  saepe  sine  hydrope  occurrunt , 
quae  vulgo  in  provectioribus  tantum  morbi  stadiis  ad 
cetera  symptomata  accedere  solet;  turn  etiam  hydrops 
cum  albuminuria  (Cllis  Gluge  et  Canstatt  testantibus) 
sine  ulla  affectionc  renali  interdum  observatur  : idem  ille 
morbus  renalis  denique  qui  in  iis  casibus  invenitur 
ubi  urina  albumen  continet,  bydropem  corhitari  potest 
dum  (testante  CK  Gluge)  nulla  adsit  albuminuria.  Ulti- 
mum  phaenomenon  , ut  per  se  patet , difficillimc  dijudi- 
catur  nain  facile  affectio  renalis  post  mortem  reperta,  quum 
nullum  durante  vita  albumen  in  urina  adesset  ab  ea  quae 
post  albuminuriam  observari  solet  diversa  judicatur , prae- 
sertim  nudis  tantum  oculis  renum  examine  instituto. 

Si  igitur  verum  est  quod  nec  hydrops  nec  albuminuria 
peculiarem  illam  affectionem  renalem  semper  comitantur 

et  contra  sinnil  sine  tali  affectione  adesse  possunt , constat 
aut  alia  signa  pathognomonica  Morbi  Briglitii  quaerenda 
esse,  aut  ipsum  nomen  e scientia  esse  rejiciendum , quippe 
quo  nullus  peculiaris  processus  morbosus  , sed  fortuitus 
tan  turn  symptomatum  concursus  significetur. 

Quaenam  vero  huius  rei  sit  ratio , statuere  , inprimis 
microscopicae  est  anatomiae,  qua  duce  mihi  proposui  natu- 
ram  investigare  affectionis  renalis , quae  inter  ea , quae 
Morbum  Briglitii  constituunt , principem  locum  obtinet. 
Huic  ut  studio  satisdarem  , occasio  mihi  oblata  est  oppor- 
tuna  in  pluribus  Morbi  Brigbtii  casibus  quos  observare 
mihi  licuit.  Usus  autem  ille  microscopicae  observationis 
in  ipsis  morborum  anatomicis  elementis  cognoscendis  ita 
semper  me  allexit , ut  et  huic  medicinae  parti , quantum 
licebat,  prae  ceteris  incumberem  , et  praesertim  mihi 
proponerem  inde  argumentum  primi  laboris  mei  litterarii, 
petere. 

In  argumento  meo  tractando  non  inutile  fore  putavi 
pauca  praemittere  de  renum  structura  in  statu  sano , 
cuius  notionc  , ulterioribus  temporibus  multis  litibus 
obnoxia  , si  quidquam  ex  nostro  argumento  rite  perlustrarc 
volumus , carere  nequimus.  In  secundo  capite  sequetur 
expositio  observationum  microscopicarum  , ad  rencs  in 
Morbo  Briglitii  degenerates  pertinentium.  In  capite  terlio 

meas  ipse  observations  exponam.  In  quarto  denique 
conspectus  continebitur  sententiarum  de  natura  aflectionis 
lenalis,  quas  diversi  observatores  provulgarunt , adjecta 
universi  processus  morbosi  descriptione , qualem  turn  ex 
aliorum  turn  ex  meis  observationibus  colligere  potui. 

Priusquam  vero  hoc  opus  aggrediar,  non  possum  quin 
iia  gratias  agam,  quibus,  si  quidquam  recti  expromserim , 
unice  id  debere  me  confiteor.  Te  inprimis  volo  , O. 
J.  VAN  DER  Hoeven , cuius  privatae  institution!  amorem 
debeo  studiumque  pbysiologiae,  quam  medicinae  firmissi- 
mum  esse  fundamentum  , prae  ceteris  Tu  mibi  didicisti. 
^iec  minoris  ulilitatis  mibi  fuerunt  ceterorum  Praecepto- 
1 uni  i piaesertim  Cl*.  Broers  , Promotoris  aestumatissimi , 
consilia  publicaeque  eorum  instilutiones,  quibus  quantum 
debeam  , exprimere  vix  possum. 

It  vero  rite  microscopii  usum  adbibere  valerem,  huic 
inprimis  tribuit  Doct>.  Gobee  turn  institutio  , turn  cura 
qua  studia  mea  privata  semper  adjuvit.  Laelus  igitur 

occasionem  arripio , ut  ipsi  propterea  publice  gratias  meas 
agam. 


CAPUT  I. 


De  renum  structura  in  statu  sano.  (i) 

Facile  intelligitur  hie  praecipue  de  structura  renum 
subtiliori  agendum  esse : dum  rudioris  u.  i.  d.  anato- 
mise, tanquam  ab  argumento  meo  magis  alienae,  expo- 
sitionem  silentio  prceterire  potero. 

Magni  inprimis  momenti  est  dispositio  vasorum  san- 
guiferorum.  Arteria  renalis  ramos  format  qui  substanti- 
am  medullarem  transeunt  neque  se  amplius  dividunt 
antequam  ad  substantiam  corticalem  pervenerint.  Ibi 


(1)  Miiller,  De  glandularum  secernentium  structura  penitiori.  1830,. 

Handb.  der  Physiologie  des  Menschen  , Bd.  I,  4e  Aufl.  1844. 

J Henle , AUgemeine  Anatomie.  1841. 

J.  Vogel , Anleitung  zum  Gebrauch  des  Mikroskopes.  1841. 

R Wagner , leones  physiologicae.  1839. 

C.  Ludwig,  in  Wagner’s  Handworterbuch  der  Physiologie.  Bd.  II.  1845. 
J.  Hgrtl , Lehrbuch  der  Anatomie  des  Menschen.  1845. 

F.  J.  Bidder  , Yergleichend-anat.  u.  histol.  Untersuchung'en  iiber  die 
mannl.  Geschl.  u.  Ilarnwerkzeuge  der  nackten  Amphibien.  184G. 
Patruban , in  Pragcr  Vierteljahrschrift.  Bd.  III.  1847. 


ramulos  formant  diametri  circiter  0,026  mill.  (0,001  Poll. 
Vienn.  Berres)  qui  post  brevem  decursum  semper  in 
corpusculum  Malpighiamim  transeunt.  Corpusculum  tale 
Malpighianum , cuius  diam.  0,189  mill.  (0,007  Poll.  Par. 
Muller)  aut  0,162—0,216  mill.  (0,006—0,008  P.  P.  Weber) 
aequat,  revera  nihil  aliud  est  quam  vas  descriptum 
subtilius  divisum  quod  multiplici  modo  fit,  plerumque 
vero  ita,  ut  vas  illud  in  4—8  ramos  dividatur.  Horum 
ramorum  quisque  diam.  0,003  mill.  (0,0002  P.  V.  Berres) 
circuli  partem  describit  a loco  divisionis  ortum  trahens 
et  fere  ad  eundem  locum  rediens.  Singuli  rami  pluribus 
anastomosibus  inter  se  conjunguntur  et  tandem  iterum 
in  unicum  vas  se  colligunt  quod  plerumque  vase  adve- 
hente  angustius,  juxta  illud  position  est.  Totum  corpus- 
culum in  capsula  propria  continetur  quae  ex  membrana 
pellucida,  ab  interiore  epithelio  obtecta  (Lebert),  constat. 

Vasa  elferentia  corpusculorum  iterum  in  plitres  ramu- 
los dividuntur  atque  cum  vasis  efferentibus  corpusculorum 
vicinorum  reticulum  constituunt  cuius  interstitia  initio 
satis  angusta  sensim  dum  ad  substantiam  medullarem 
accedunt  majora  fiunt , et  unde  tandem  vasa  prodeunt 
quae  paucas  anastomoses  formanles  per  subst.  med.  dis- 
sipantur.  Pauci  tantum  rami  arteriosi  statim  ad  renis 
superficiem  pervcniunt  ibique  partim  rete  tenuissimum 


constituunt  partim  ad  panniculum  adiposum  renes  obte- 
gentem  transeunt. 

Venarum  pleraequo  per  subst.  cort.  distribuuntur  et  in 
renum  superficie  quasi  asterulas  forniantes  ex  leticulo 
capillari  sanguinem  accipiunt , dum  ab  exteriore  parte 
substanliam  corticalem  transeunt;  pro  parte  etiam  in 
substantia  medullari  decurrunt  neque  ad  subst.  cort. 
perveniunt  sed  sanguinem  suum  e vasis  capillaribus 
pyramidum  colligunt. 

Nunc  de  tubulis  uriniferis  nobis  agendum,  de  quorum 
origine  praesertim  multae  inter  anatomicos  lites  agitatae 
sunt  e quibus  vix  ultimis  temporibus  certi  quid  effluxit. 
Tubuli  uriniferi  ex  membrana  propria  constant,  amorpha, 
pellucida  quae  ab  interiore  parte  cellulis  obtegitur.  Hae 
cellulae  plerumque  rotundae,  depressae  sunt  et  nucleum 
continent  disciformem , granulosum ; saepe  etiam  tales 
nuclei  libere  proveniunt  in  substantia  amorpha,  punctata, 
numquam  vero  cellulae  nucleis  carent.  In  tubulis  ma- 
ioribus  cellulae  tamquam  epithelium  parietes  obtegere 
videntur  dum  in  medio  spatium  liberum  relinquilur  in 
minoribus  illud  spatium  saepe  observari  non  potest  et 
cellulae  totum  tubulum  implent.  Cellulae  acido  acetico 
dissolvuntur , non  autem  nuclei.  Si  tubuli  prcmuntur 
cellulae  expclli  possunt  et  quoniam  inter  se  cohaerent 
tubulorum  formam  servant. 


Tubuli  uriniferi  (1)  in  substantia  raedullari  recta  via 
decurrunt  et  saepius  bifariam  dividuntur  quum  vero  ad 
subst.  cort.  pervenerunt  maxime  contorquentur  et  tandem 
in  capsula  corpusculorum  Matpighii  transeunt.  Utrum 
autem  omncs  tubuli  ita  se  habeant,  an  ad  renis  super- 
ficiem  quum  pervenerint  pro  parte  iterum  recurrant  et 
sic  laqueos  torment,  vel  etiam  in  truncos  desinant  non- 
dum  certe  demonstratum  est.  (2) 


(1)  Cl.  Weber  eorum  diamelrum  in  diversis  Iocis  diversum  repe-. 
rit , in  subst.  nempe  cort.  0,048  mill.  (0,0018  P.  P.)  in  subst.  med. 
0,043  mill.  (0,0016  P.  P.)  prope  papillas  0,027  mill.  (0,001  P.  P.) 
Secundum  Cl.  Henle  eorum  diametrum  in  utraque  substantia  inter 
0,02  mill.  (0,009  Lin.  Par.)  et  0,036  mill.  (0,016  L.  P.)  variat. 

(2)  Omnes  illae  opiniones  suos  habuerunt  defensores.  Tubulos 
uriniferos  laqueos  formantes  descripsit  ac  delineavit  Cl.  Muller  (De 
gland,  struct,  pag.  99.  Tab.  XV  fig.  1 et  2).  Err.  Weber,  Krause, 
Cayle  cl  Owen  eandem  structuram  in  renibus  kumanis  adesse  perhi- 
buerunt  ; illis  se  postea  Cll.  Henle.  et  Hyrll  (cuius  observationes  sub- 
tilissimarum  injectionum  adminiculo  institutae  , baud  exiguam  fidem 
merentur)  adjunxerunt.  Tubulos  etiam  in  truucum  desincre  posse 
contendunt  Err.  Husclike  , Muller  , Krause  , et  Wagner  qui  in  Icon. 
Physiol.  Tab.  XX.  fig.  3 turn  laqueos  , turn  canales  in  trrtncum  desi- 
nentes  egregie  delineavit.  Tubulos  a capsulis  corp.  Malp.  oi'iginem 
ducere  primus  perbibuit  Er.  Bowman  cui  se  statim  Cl.  Miiller  (prae- 
sertim  ob  analogiam  cum  structura  renum  in  Myxinoidibus  a se  ipso 
investigatis)  adjunxit.  In  renibus  humanis  difficilliine  haec  structura 
observalur  , melius  vei'o  in  nonnullis  animalibus  praesertim  in  Amphi- 
biis  , et  nuperrime  a Doct.  Patruban  egregiae  huius  rationis  in  Colubri 
Natricis  renibus  icones  datae  sunt.  In  Tritone  cuius  animalis  renes 


Nervi  renum  e plexu  renali  nervi  syrapathiei  prove- 
niuntet,  secundum  Er.  Pappenheim,  arterias  comitantur: 
is  tamen  eorum  ramos  tantum  ad  diam.  0,25  mill,  per- 
sequi  potuit;  de  ultima  divisione  ac  decursu  tenuissi- 
morum  in  renum  substantia  nervulorum  observationes 
adhuc  desiderantur.  Globuli  nucleati  (Ganglienkugeln) 
quos  Er.  Pappenheim  detegere  non  potuerat , a Doct°. 
Ludwig  saepius  observati  sunt. 

Una  adhuc  tela  mihi  commemoranda  restat  quae  a 
nonnullis  scriptoribus  describitur  ab  aliis  vero  in  renibus 
non  agnoscitur,  Telam  junctoriam  amorpham  , ut  voca- 
tur  (structurloses  Rindegewebe),  volo  qua  secundum  Err. 
Cowman,  Goodsir  et  Reichert  variae  renum  partes  inter 
se  nectuntur.  (i) 


investigavit  Cl.  Bidder  alio  modo  res  se  habere  traditur  ; corpuscufa 
Malpighiana  nempe  non  intra  sed  juxta  tubulos  urmiferos,  posita  esse 
et  telae  junctoriae  ope  iis  adhaerere  eo  in  loco  ubi  tubuli  uriniferi  in 
vcsiculae  formam  expansi  sint  et  vasa  efferentia  testicidi  admittant. 

(1)  Er.  Krause  peculiaris  processus  describit  mcmbranae  fibrosae 
renes  tegentis  ; processus  illos  in  substantiam  corticalem  penetrantes 
singulos  tubulos  uriniferos  a se  invicem  separare  perhibet.  Cum  tela 
autem  de  qua  hie  sermo  est  nihil  commune  habere  videntur.  — Etiam 
l)oct.  Bayer  loquitur  de  processibus  quos  vocal:  » prolongemens  ccllu- 
leux  qui  forment  une  sorle  de  gaine  aux  principales  divisions  de  la  veine 
et  de  1’ artere  renales.”  Traite  des  mal.  des  reins  T.  1.  pag.  23. — CL 
Qiuye  vero  sequentia  habet  (Atlas  der  Path.  Anal.  pag.  8 in  ann.pt.) 


iu 


Ubi  in  sequentibus  de  liac  tela  seimo  erit  nomine  Sub- 
stantiae intermediae  utar,  ne  forsan  cum  tela  junctoria , 
proprie  sic  dicta,  nominis  similitudine  confundatur.  — 


» Ein  Maschennetz  von  zahlreiclien  Zellgewebsbiindeln  bildel  gleichsam  das 
Skelett  der  normalen  Niero.”  — Cl.  Henle  contra , de  illo  argumento  agens 
so  ita  exprimit  : » Ich  habo  nie  eine  Spur  von  Bindegewebe  zwischen 
den  Harncanalchen  gesehen.  Was  die  Liicken  zwischen  Ilarncanalclien 
und  Gefasscn  , wenn  Liicken  bleiben  , ausfulit , muss  eine  gallertige , 
homogene  Materie  seyn.”  Ilaec  tamen  enunciatio  telam  junctoriam 
amorpham  exstare , nondum  prorsus  negare  videtur.  Doct.  Ludwig 
autem  , qui  affirmat  so  plura  millia  renum  praeparata  investigasse  de 
huius  telae  in  substantia  saltern  corticali  praesentia  valde  dubitat. 


CAPUT  II. 


Hisloria  disquisitionum  mi croscopicarum  de  rcnum  in 
Morbo  Bright ii  affections.  (\) 

Postquam  Doct.  Bright  primus  ostenderat  Hydropem 
in  qua  urina  albuminosa  emitteretur  peculiarem  semper 
renum  affectionem  comitari , satis  longum  tempus  elapsum 
est  antequam  quis  veram  huius  aftectionis  naturam  mi- 


(1)  Valentin,  in  Repertorium  , Bd.  II,  1837. 

G.  Gluge , Anatomisch-microscopisclie  Unters.  lift.  I,  1837  — lift.  II , 
1841. 

— Atlas  der  pathologischen  Analomie.  Lief.  X. 

Hecht  , Diss.  de  renibus  in  Morbo  Brightii  degeneratis.  1839. 

J.  Henle , in  Zeitschrift  fur  rat.  Medecin  , Bd.  I en  II. 

J.  Vogel,  leones  Histologiae  pathologicae  , 1843. 

Canstatt , de  Morbo  Brightii.  1844. 

Lebert , Physiologic  pathologique.  1845. 

Giinsbcrg  , die  pathologische  Gewebelehre,  1845. 

Malmsten , fiber  die  Brightsche  Niercnkrankheit.  Aus  dem  Schwedi- 


schcn.  1846. 

croscopii  ope  investigavit.  Disputaverunt  quidem  diu  de 
cbaractere  morbi  inflammatorio  , de  nexu  causali  inter 
renum  affectionem  et  albuminuriam  , de  sanguinis  crasi 
mutata,  imo  de  variis  degenerationis  renalis  formis,  quarum 
singuli  observa  tores  diversas  distinxerunt  (Bright  3 , Mar- 
tin-Solon  5,  Bayer  6,  Christisont,  Rokitanky  8);  quod 
certe  dare  demonstrat  banc  formarum  distinctionem 
quae  nullis  liistologicis  fundamentis  nitatur  et  tantum  a 
vario  colore  , babitu  externo  , volumine  , emollitione  aut 
duritie  pctita  sit,  ita  arbitrariam  esse,  ut  aequo  jure  aliae 
centenae  formis  exstantibus  addi  possint. 

Primus  qui  renum  in  Morbo  Brigbtii  indagationem  pu- 
blicavit,  fuit  Cl.  Valentin  et  quidem  anno  1837  , decern 
igitur  annos  postquam  Doct.  Bright  attentionem  medico- 
rum  ad  banc  degenerationem  renalem  direxerat.  Cl.  Va- 
lentin tubulos  substantiae  corticalis  materie  flavo-grisea 
impletos  vidit  quae  e globulis  granulosis  atque  e granulis 
molecularibus  constaret;  tubulos  contra  substantiae  me- 
dullaris  fere  omnes  vacuos  invenit,  aut  pro  parte  tantum 
materie  ilia  impletos.  Tubulorum  diametrum  in  subst.  cort. 
o,0847  mill.  (0,0035  P.  P.)  invenit , in  subst.  med.  0,1 1 6 1 
mill.  (0,0054  P.  P.)  quod  a normali  diamctro  (0.043  mill. 
Weber)  valde  differt.  In  vasis  sanguiferis  et  corpusculis 
Malpigbianis  nihil  morbosi  invenit. 


Cl.  Valentin  ex  iis  concludit,  renes  tantiim  tanquairi 
receptacula  considerandos  esse  urinae  degeneratae  et 
non  nisi  oculo  nndo  adspecli  affectionem  morbosani  ostendere  ; 
in  sanguine  igitur  unice  quaerendam  esse  causam  urinae 
mutatae. 

Cl.  Gluge  duas  dedit  series  observationum  qua  rum  una 

tantum  affectionem  inflammatoriam , altera  adhuc  duas 

» 

alias  renum  degenerationes  complectitur.  In  primis  ob- 
servationibus  Gluge  multos  globulos  granulosos  compo- 
sitos  (quos  globulos  inflammatorios  nominavit)  intra  vasa 
sanguifera  et  praecipue  in  corpusculis  Malpighianis  inve- 
nit  et  quidem  tanta  copia  ul  vasa  plane  obstruerent.  In 
vehementissimo  affeclionis  gradu  etiam  puris  globulos 
in  tubulis  uriniferis  reperit;  ceterum  tubuli  numquam 
ullo  modo  mutati  erant.  Ex  iis  sequentia  concludit  : 

1.  Natura  renum  degenerationis  quaerenda  est  in  circu- 
lationis  perturbatione  in  vasis  capillaribus  substantiae  cor- 
ticalis  et  quidem  primo  loco  in  corp.  Malpighianis. 

2.  Perturbatio  ilia  constat  e circulatione  impedita , 
qua  globuli  sanguinis  partem  substantiae  suae  amittant,  et 
agglomerentur  (origo  globulorum  inflamm.  secundum  Cl. 
Gluge).  Inde  etiam  imbibitio  seri  albuminosi  et  Hydrops. 

In  secunda  observationum  serie  praetor  affectionis  jam 
commemoratae  descriptionem , etiam  Cirrhosin  renum  af- 


fert  et  degenerationem  naturae  indefinitae.  Cirrhosin  in 
tres  gradus  dividit.  In  primo  gradu  depositio  adipis 
granulorum  in  substantia  corticali  invenitur,  tubulis  uri- 
niferis  et  vasis  sanguiferis  immutatis.  In  secundo  depo- 
sitio adipis  intra  tubulos  substantiae  corticalis , vasis  san- 
guiferis non  aflectis.  In  tertio  adipis  granula  peculiari 
modo  mutati  regulariler  loco  tubulorum  substantiae  cor- 
ticalis destructorum  deposita  sunt.  Omnes  casus  in  qui- 
bus  durante  vita  hydrops  et  albuminuria  aderant , dum 
renum  aflectio  nec  ad  intlammationem  nec  ad  cirrhosin 
posset  annumerari,  ad  tertium  ordinem  degenerationis  nempe 
indefinitae  referendi.  Duos  casus  ad  liunc  peculiarem  or- 
dinis  speciem  pertinentes  affert  Cl.  Gluge  : in  primo  mas- 
sa  amorpha  granulosa  inter  vasa  sanguifera  deposita  erat 
de  qua  incertum  erat  utrum  materies  exsudata  esset  an 
adeps  physice  ac  chemice  mutatus.  In  altero  casu  ex 
substantia  corticali  massa  alba  , lactea , exprimi  poterat 
quae  microscopio  explorata,  granulis  Fungi  medullaris  si- 
milis  erat.  In  utroque  casu  corp.  Malp.  anaemica,  tubuli 
uriniferi  autem  prorsus  sani  erant.  Horum  easuum  des- 
criptio  certe  satis  indefinita  est  ut  ad  ilium  ordinem  re- 
ferri  possint. 

In  operc  suo  de  Anatomia  Pathologica  postea  edito.  Cl. 
Glijge  ea  quae  jam  de  hoc  argumento  enuntiaverat,  magis. 


aclinic  elaboravit  non  autem  mutavit  (l).  Hie  etiam  turn 
renum  inflammationem  describit  (nulla , ut  viditur , dis- 
tinctione  facta  inter  Nephritidem  genuinam  [simplicem 
Rayek]  et  affectionem  intlammatoriam  renum  in  Morbo 
Brightii),  turn  degenerationem  adiposam  quam  nunc  Ste- 
arosin  vocat.  Denique  ex  iis,  addita  forma  indefinita , re- 
num in  Morbo  Brightii  degenerationem  construit.  — 
Interim  etiam  aliorum  observationes  in  lucem  prodie- 
rant  et  quidem  primo  loco  eae  quas  protulit  Doct9.  Hecht. 
Ipsa  auctoris  verba  aflerre  volo  ne  res,  non  valde  perspi- 
cua  magis  obscuretur.  « Particula  substantiae  degeneratae 
scalpello  abrasa  atque  aqua  diluta  , microscopii  250es  am- 
plificante  examinata,  mox  multa,  quae  et  Valentinus  vi- 
dit , corpuscula  et  globulorum  diversissimorum  agmina 
obtulit.  Amplificatione  maiore  (450es  aucta)  adhibita,  mul- 
ta vidi  corpuscula  ovalia,  paene  polygona , nunquam  vero 
angulis  lateribusque  distinctis  praedita , plerumque  inter 
spatium  tubulorum  uriniferorum , quod  lamina  tenuissima 
excisa  observavi,  et  tela  cellulosa  circumclusa,  ita  ut,  quam 
quam  pro  cellulis  babeam , non  certam  constituam  senten- 


(1)  Tan  turn  globulos  inflammatorios  non  semper  ex  conglomeratis 
nucleis  sanguinis  globulorum  in  vasis  sanguiferis  oriri,  seel  etiam  extra 
vasa  in  fluido  exsudato  oriri  posse  concedit. 


tiam.  Sanguinis  globulis  duplo  erant  maiora,  opaca  et  co- 
lore llavescente.  Yalde  etiam  differebant  ab  adipis  globu- 
lis  quas  saepius  comparationis  caussa  addidi.  Compres 
sione  adhibita  mox,  corpuscuia  lacerebantur  atque  mag- 
nam  globulorum  rotundorum  effundebant  copiam.  Sem- 
per locus  ubi  lacerata  erant  atque  cavum  tegumentum 
quod  restabat , perspicua  erant.  Acido  acetico  addito , 
eandem  feci  observationem.  Globuli  eflfusi  erant  minimi , 
modo  rotundi , modo  ovales ; acidis  adbibitis  non  muta- 
bantur.  In  suspenso  relinquam  num  tubuli  uriniferi  sint 
mutati  nec  ne  ? quamquam  magis  priori  sententiae  me 
addixerim.”  Vidit  etiam  Hecht  globulos  inflammatorios 
et  globulos  puris  sed  exigua  tantum  copia.  Ex  observa- 
tionibus  suis  analogiam  adesse  conjecit  inter  affectionem 
renalem  in  Morbo  Brightii  et  cirrhosin  hepatis. 

Cl.  Henle  in  Morbi  Brigbtii  casu  a Cl.  Pfeufer  obser- 
vato , renibus  examini  microscopico  submissis  , sequentia 
invenit(i).  Tubulos  uriniferos  maxima  ex  parte  veldimidio 
angustiores  quam  in  renibus  sanis  videri ; id  quod  in  iis  eon- 
tentum  esset  partim  prorsus  qua  in  stalu  normali  conditi- 
one  versari  in  multis  canaliculis  tamen  substantiam  gra- 
nulosam  quae  ceteroquin  nucleos  plane  obtegit,  parca  tan- 


(1)  1.  1.  Bd.  I,  pag.  G7  scqq. 


lam  copia  adesse  et  nucleos  etiam  nuilo  acido  acelico  ad- 
hibito  , perspicuos  esse.  Plures  tubulos  uriniferos  prorsus 
pellucidos,  materie  subflava,  cohaerente,  pellucente  esse 
rcpletos,  cuius  facile  fragmenta  cylindrica  , nunc  fongiora 
nunc  breviora , expelli  possent.  Nonnullos  tubulos  urinife- 
ros multos  nucleos  oblongos  superpositos  exhibere , qui  in 
renibus  sanis  raro  adsint , ubi  incipienlem  tubuloruni  hy- 

pertrophiam  quaerendam  esse  suspicabatur  (i) . Mutationes 

„ * ' 

maxima  notabiles  in  tubuloruni  interstitiis , praesertim 
substantiae  corticalis  invenit  ; in  partibus  nimirum  quae 
nudo  oculo  parurn  mutatae  esse  viderenlur,  parvula 
granula  elementaria  vel  singula  vel  agglomerata  , sicuti 
etiam  nonnullas  maiores  vesiculas  adiposas  tubulis  urini- 
feris  interpositas  esse,  passim  strias  longas  supra  tubulos 
formantes  ; praeterea  fibras  apparere  nonnullas , pallidas  , 
laeves  , nucleis  elongatis  glabrae  superficiei  incumbentibus 
praeditas , musculorum  instar  organicorum.  Ubi  ren  al- 
bidus  esset  et  densus , et  nudis  oculis  veluti  pure  infiltra- 
tus  videretur  , ibi  accumulationem  pinguedinis  ac  inpri- 
mis  fibrarum  depositionem  maiorcm  esse  detexit.  Ex 
singularum  fibrarum  parallelo  decursu  fasciculos  exstare 

s 

quorum  singuli  modo  crassiores , modo  tenuiores  variis 

(1)  Quanam  vero  ratione  hypertrophia  ilia  cum  destructione  tubu- 
lorum  de  qua  auctor  postea  loquitur  componi  possit , non  video. 


directionibus  inter  se  complex!  reticulum  constituerent 
cuius  foramina  subrotunda  , magnitudinis  fere  aequalis 
ad  tubulos  uriniferos  recipiendos  destinata  viderentur. 

In  paucis  tantum  reticuli  interstitiis  acervulos  adipis  glo- 
bulorum  et  cellularum  reperit,  plurima  aulem  vacua  inve- 
nit,  verosimiliter  quia  tubuli  quos  antea  amplectebantur 
jam  extracti  fuerant,  Fibrae  acido  acetico  solvebantur, 
non  autem  nuclei.  Iis  in  locis,  ubi  fibrae  maxime  accu- 
mulatae  erant,  saepe  ambitus  tubulorum  multo  minus 
perspicue  quam  in  statu  normali  discernebantur,  ac  fieri 
posse  arbitrabatur  , tunicam  propriam  passim  destructam 
fuisse , tubulorumque  parietem  tunc  immediate  a tela 
fibrosa  formari.  Corpuscula  Malpighiana  non  mutata  * 
ac  tantum  multis  corpusculis  elementariis  ac  pinguedine 
obtecta  erant.  Ex  iis  Henle  concludit,  renum  degenerate 
onem  praecipue  constare  ex  formatione  telae  fibrosae  , 
junctoriae  telae  affinis  , tubulos  uriniferos  circumdantis  > 
qui  ab  ea  compressi , in  sua  cum  vasis  sanguiferis  acti- 
one  reciproca  turbentur.  Formationem  fibrarum  exsuda- 
tionis  sequela m esse  , saltern  plane  eodem  modo  locum 
liabere  ac  in  fibrina  exsudata.  Fibrinam  etiam  exsu- 
datam  esse  quod  hie  illic  tubulos  ipsos  impleat,  ea  tamen 
non  retineri , aut  magis  evolvi  putat , sed  cum  secreto 
tluido  expelli.  Suppuratio  in  casu  descripto  non  adfuit. 


Fieri  tamen  posse  arbitrator,  in  olterioribus  stadiis  etiam 
in  substantia  recens  formata  pus  oriri , processu  emolliti- 
oni  haud  dissimili  , quod  in  multis  lumoribus  fit. 

Postea  Henle  suis  pfaesertim  observationibus  nitens 
etiam  analogiam  inter  renum  in  Morbo  Brighlii  affectio- 
nem  et  liepatis  Cirrhosin  ostenderc  conatus  est. 

Cl.  Vogel  unum  Morbi  Brightii  casum  commemorat. 
Microscopica  renum  investigatione  instituta  , parenchyma 
substantiae  corticaiis  sanguine  pervacuum  , non  vero  de- 
structum  apparuit.  Vasa  corporum  Malpighianorum  longe 
minus  quam  par  est  sanguine  repleta  eranl.  Tubuli  urini- 
feri  parum  conspicui  erant.  Ceteroquin  textus  fibrina 
exsudata  amorpha  ubique  perfusus  et  ea  condensatus 
videbatur.  In  substantia  medullari  vasa  sanguine  liquido 
plena  erant.  Tubuli  uriniferi  partim  normales  erant , 
partim  acervos  globulosos  granulorum  fuscorum  contine- 
bant,  aliis  vero  locis  granula  fusco-rubra , baud  dubie 
sanguinis  decompositi  residua.  Nihil  praeterea  abnormis 
erat  nisi  quod  fibrina  exsudata  amorpha  tubulis  passim 
interjecta  videretur.  Cl.  Vogel  morbum  renalem  inflam- 
mationem  chronicam  declarat , cum  fibrinae  exsudatae  in 
parenchymate  depositione. 

Cl.  Canstatt  in  duobus  casibus,  adjuvante  Cl°.  a Siebold, 
examen  renum  microscopicum  instituit. 

In  priori  casu  sequentia  inveniebantur : — In  renis 
tlextri  substantia  cortical i anaemica  glomeruli  Malpighiani 
sanguine  inancs  substantia  quadam  granulosa  amorpha 
obteguntur.  lubuli  uriniferi  materie  pulverulenta  impleti 
magnam  copiam  globulorum  includunt.  Substantia  inter- 
media multum  materiei  granulosae,  amorpbae  offert. 
^ esiculae  adiposae  vel  librae  in  nulla  parte  conspiciuntur. 
lien  sinister  eandem  fere  degenerationem  offert. 

In  altero  casu  , quamqnam  rcnes  nudo  oculo  eandem 
leie  adspectum  ac  in  praecedenti  offerebant  (volumen 
adauctum  , substantia  corticalis  anaemica  et  amplificata  , 
substantia  medullaris  contra  sanguine  repleta  rubro  colore 
insignis  erat)  , microscopio  indagati  longe  aliam  degene- 
iationem  ostendebant.  Magnam  nempe  adipis  globulorum 
copiam  turn  substantia  cort.  turn  mcd.  continebat : in 
corticali  praeterea  cellulae  irregulares  ovales  inveniebantur 
in  acido  acetico  solubiles.  Piura  granula  adiposa  passim 
in  globos  conglomerates  coibant.  Ex  duabus  illis  obser- 
vationibus  Cl.  Canstatt  duas  renum  in  Morbo  Briffhtii 

affectiones  distinguendas  esse  concludit,  prouti  materies  in 
substantia  corticali  exsudata  e granulis  simplicibus  ac 
conglomerate  , in  fibras  interdum  sese  transformantibus, 
aut  e globulis  ac  vesiculis  adiposis  composite  sit.  Transitione 
degenerationis  unius  generis  in  altcrum  nondum  observata. 


credere  non  posse  se  ait , diversas  istas  structurae  a her 
rationes  a variis  gradibus  seu  stadiis  eiusdem  dcgcnera- 
tionis  pendere;  neque  morbum  unquam  naturae  inflam- 
matoriae  esse  credit. 

Doct.  Lecert  ties  sibi  de  Morbo  Brightii  quaestiones 
praecipue  posuit  quas  solvere  conatus  est.  1°  Quo  statu 
sanguinis  eleinenta  in  urina  occurrant.  2°  Qualis  sit 
compositio  molecularis  substantiae  granulosae.  o°  In  qui- 
bus  renum  partibus  granulationes  depositae  sint.  Prima 
quaestio  non  huius  loci  videtur.  Quod  ad  secundatn , Doct. 
Lebert  se  nihil  fere  reperisse  dicit  nisi  numerosissima 
aranula  molecularia  diam.  0,002—0,0025  mill,  acervos  no- 

o 

tabiles  formantia.  Saepe  nonnulla  horum  granulorum  in- 
ter se  appropinquabant , ac  mem  bran  a cellulari  tegebantur. 
Denique  etiam  granula  ac  vesicula  adiposa  invenit.  In 
tertiae  quaestionis  solutione  atTirmat  se  materiem  exsu- 
datam  granulosam  et  albuminosam  saepissime  in  tubulis 
uriniferis  aut  etiam  in  substantia  renis  interstitiali  repe- 
risse; nec  raro  etiam  in  corpusculis  Malpighianis  , nun- 
quam  vero  in  ipsis  vasis  sanguiferis.  Vix  dubitationem 
exsistere  posse  existimat  Doct.  Lebert,  quin  morbus  in- 
(lammatorius  habendus  sit. 

Etiam  Doct.  Gunsberg  renum  in  Morbo  Brightii  aflfec- 
tionem  cum  inflammatione  genere , analogia  saltern 

prorsus  convenire  declarat.  Distinguit  tantum  inter  tres 
inflammationis  formas  et  (jiiidem  prouti  productum  in- 
flammationis  diversas  metamorphoses  subit. 

Prima  forma  eas  renum  inflammationes  comprehendit, 
quarum  productum  tantum  forma  genuina  cellulae  in- 
flammatoriae  (i)  occurrat,  aut  post  longum  demum 
temporis  spatium  in  cellulas  granulosas  aut  cellulas 
fibrosas  (Faserzellen)  transeat.  Yim  ab  eo  in  tubulos 
uriniferos  et  corpuscula  Malpighiana  mere  mecbanicain 
exerceri ; fortuitam  content i abnormitatem  non  cert© 
distingui  posse;  haec  momenta  denique  plemmque acutas- 
intlammationis  formas  denotare  contendit. 

In  secunda  forma  ex  product©  inflammationis  cellulas. 
fibrosas  et  fibras  evadere  ait,  quibus  renum  textura 
perturbetur,  comprimatur  et  tubuli  uriniferi  partim  de- 
struantur;  perturbationem  a substantia  corticali,  aut  etiam 
simul  ab  omnibus  partibus  procedere. 

Contra  in  tertia  forma  ex  inflammationis  producto  non 
cellulas  nasci  perhibet,  sed  elementa  unde  cellulae  for- 


(1)  Doct.  Giinsberg  hoc  nomine  minime  cellulas  granulosas  com- 
positas  l)oet,i.  Gluge  significat,  sed  cellulas  peculiares  nucleigeras  diam, 
0,007 — 0,015  mill,  quae  in  processu  inflammationis  ex  mutatis  sangui- 
nis globulis  oriantur,  undeque  vel  globuli  puris  (quos  G.  interdum. 
cellulas  granulosas  vocal)  vel  cellulae  caudatae  et  librae  evadanl 


mentur,  dilabi  ct  massis  illis  renum  texturam  destrui: 
microscopic  granula  adiposa  diam.  0,005  mill,  conspici , 
quae  ingenti  numero  adsint. 

Has  tres  degenerationis  formas  Doct.  Gunsberg  nonnul- 
iorum  casuum  singularium  descriptione  illustravit.  Pecu- 
liaris  autem,  qua  usus  est , terminologia  saepe  satis  diflfi- 
cilem  operis  lectionem  reddit, 

Denique  Doct.  Malmsxen  et  Doct.  Berg  renibus  diverse 
gradu  morbo  affectis  injectione  instructis,  microscopii  ope 
indagationes  instituerunt.  In  primo  morbi  stadio,  nempe 
congestionis , praeter  auctam  corporum  Malpigbianorum 
magnitudinem  nihil  morbosi  in  renum  textura  invenerunt. 
In  stadio  provectiori  rete  capillare,  materie  per  arterias 
injecta , partim  sed  valde  irregulariter  implebatur ; atque 
turn  in  capillaribus  turn  in  vasis  maioribus  obliteratio  et 
dilatatio  vasorum  diversa  vice  fiebant.  Glomeruli  Malpi- 
ghiani  minori  quam  in  statu  sano  copia  aderant  [?].  In 
stadio  denique  magis  adhuc  provecto  ubi  renes  jam  in- 
durati  erant , injectione  per  arterias  facta , reticulum 
capillare  vix  implebatur  ac  prorsus  fere  massa  aliena 
deposita , quam  paucis  locis  vasa  varicosa  permeant , 
destructum  videtur,  Corp.  Malp.  perpauca  tantum  rite 
replcta  erant , plurimi  evanuerant.  Injectio  venosa  rete 
vasorum  capillarium  melius  quidem,  irregulari  tamen 


modo  implebat:  etiam  hie  pauci  tantum  glomeruli  Mal- 
pighiani  conspiciebantur.  In  materie  deposita  concreta 
granula  tantum  molecularia  reperiebantur. 

Putat  igitur  Doct.  Malmsten  degenerationem  a vasorum 
reticulo  intermedio  procedere  et  quidem  ab  illius  parte 
arteriosa , nonnullis  vasis  obliteratis  alia  distendi , atque 
inde  coloris  mutationem  et  anaemiam  hyperaemiamque 
se  invicem  excipientes  provenire , quae  praecipue  in  mor~ 
bi  initio  conspiciantur. 


Pauea  adbuc  addere  volo  de  microscopica  urinae  io 
Morbo  Brightii  investigatione  , quippe  quae  ultimis  tempo- 
ribus  magni  momenti , et  forsan  non  immerito , habita  est. 

Ad  albuminis  praesentiam  in  urina  demonstrandam 
certe  microscopio  non  opus  est ; ebullitio  et  acidum  ni- 
tricum  etiam  exiguas  albuminis  quantitates  optime  osten- 
dunt;  quaestio  vero  orta  est  an  fortasse  ex  aliis  microsco- 
picis  urinae  dementis  Morbi  Brightii  praesentia  aut  pro- 
gressus , durante  vita  dignosci  possint. 

Cl.  CifXGE  (1)  vulgo  tantum  massas  amorphas,  granulo” 


(1)  Anatomiscli-  mikroskopisclic  Untersuchungen  I.  p.  4<S, 


sas  (albumen  coagulatum)  in  urina  invenit.  A (firm  at 
tamen  etiam  sanguinis  pigmentum  , globulos  puris, 
globulos  inflammatorios  et  parva  granula  adiposa  inter- 
dum  adesse  posse. 

Doct.  $1ayer  (i)  urinam  in  morbi  forma  acuta  et  chro- 
nica distinxit.  In  ilia  saepe  magna  sanguinis  globulorum 
copia  adesset,  interdum  etiam  globuli  mucosi  et  filamenta 
fibrosa,  semper  autem  parvae  epithelii  lamellae  inveniren- 
tur.  In  hac  autem  morbi  forma  insignis  etiam  epithelii 
lamellarum  copia  (non  indicat  Rayer  ex  quanam  syste- 
matis  uropoetici  parte  hocce  epithelium  proveniat)  reperi- 
retur,  nonnumquam  globuli  mucosi  et  sanguinei  ac  parva 
acidi  urici  crystalla.  Rarissime  urates , sub  forma  pulve- 
ris  amorplii , provenire , etiam  phosphates  exigua  quanti- 
tate adesse  dicit. 

Doct.  Simon  (2)  in  urinae  sedimentum  scquentia  inve- 
nit : i.  Globulos  mucosos.  2.  Cellulas  epitheliales  ex  ve- 
sica. 3.  Sanguinis  globulos.  4.  Globulos  granulosos  (in- 
flammatorios). 5.  Corpora  cylindrica  diam.  0,0162 — 0,0297 
mill.  (0,0006—0,0011  P.  P.)  interdum  membrana  inclusa 
interdum  etiam  sine  membrana.  Constare  ait  ilia  corpora 


(1)  Traite  ties  Mai.  tl.  Kcins  Tome  II.  pag.  106  et  117. 

(2)  Beilragc  zur  Chemie  u.  Mikroskopie.  Bd.  1 pag,  103. 


i*x  materie  granulosa  in  qua  cellulae  et  globnli  mucoss 
suspensi  esse  viderentur.  Simon  ea  epithelia  tubulorum 
nriniferorum  morbose  degenerata  declaravit , et  saepius 
in  iis  morbi  casibus  invenit  ubi  urina  albuminosa  et 
dolores  lumborum  renum  affectionem  demonstrabant , uti 
etiam  in  casu  Hydropis  post  Scarlatinam  ortae.  Simul  cum 
Doct°.  Simon  etiam  Cl.  Henle  (i)  praeter  puris  globulos, 
cellulas  epitheliales  et  globulos  inflam  matorios,  corpora 
cylindrica , cum  iis  quae  Simon  descripserat  satis  conve- 
nientia  invenit : non  autem  ea  membrana  tecta  repent 
sed  tantum  cylindros  amorphos,.  laeves,  quos  ex  fibrina 
coagulata  constare  arbitrabatur. 

Eodem  fere  tempore  Cl.  Scherer  (2)  ea  corpora  invenit 
et  tanquam  tubuliformes  (rohrenarlige)  descripsit  canali- 
culos,  parvis  nucleolis  repletos.  Pseudomembranas  esse 
credit  e tubulis  uriniferis  expufeas. 

Cl.  Vogel,  aliorum , ut  videtur,  observations  ignorans, 
eadem  corpora  in  urina  invenit  ac  delineavit  (3)  non 
autem  nomine  Morbi  Brightii  (quamquam  aperte  eum 
designat,)  usus  est.  Secundum  Vogel  urina  quae  haecce 


(1)  Zeitschrift  fur  rat.  Med.  Bd.  I pag.  61  u,  68. 
(5)  Chemische  u.  Mikrosk.  Unters.  pag.  45. 

(3)  leones  hist,  pathol.  Tab.  XXIII  fig.  4. 

corpora  continet  moclo  albuminc  abundat,  modo  pa  ruin 
eius  continet  , rare  prorsus  eo  libera  est.  — Denique 
etiam  Doct.  Rgmak  (i)  cylindros  eos  commemorat  et  tan- 
quam  insigne  Morbi  Brightii  diagnosticum  laudat.  Ea 
autem  corpora  non  fibrinam  coagulatam  sanguinis  extra- 
vasati , sed  verum  exsudationis  productum  dicit , cum 
sputis  ramificatis  in  pneumonia  (?)  comparandum. 

Ipse  etiam  saepius  occasionem  babui  , cylindros  istos  in 
urina  aegroruin  Morbo  Brightii  affectorum  observandi , et 
egregium  mihi  videntur  praebere  indicium , quo  de  statu 
tubulorum  uriniferorum  durante  vita  judicare  possimus. 
Investigationem  igitur  microscopicam  urinae  in  Morbo 
Brightii  baud  minoris  quam  chemicam  momenti  esse  puto. 
Interdum  tamen  etiam  durante  morbi  decursu,  et  urina 
notabilem  albuminis  copiam  continente  prorsus  deside- 
rantur  (Cf.  infra  Observ.  II).  Morbique  etiam  Brightii 
cerium  signum  ipsos  non  praebere,  observare  mihi  contigit, 
dum  ipsos  semel  in  urina  sanguinolenta  inveni , ubi 
nec  antea  neque  postea  ullum  urinae  albuminosae  aut 
renum  affectionis  vestigium  observatum  est  (2).  Ibi  procul 
dubio  fibrina  aut  albumine  sanguinis  extravasati  formats 


(1)  Diagn.  u.  Palliogcn.  Untcrs.  }>ag.  13  et  184  seqcj. 

(2)  Cf.  fig.  1.  Tabulae  atljectae. 


28 


erant.  — Non  omni  momento  destitutus  etiam  adeps 
in  urina  proveniens  esse  videtur,  qui  nonnumquam  in 
Morbo  Brightii  observatus  est ; degenerationem  nempe 
adiposam  renum  designare  potest.  Magna  tamen  semper 
in  hac  re  judicanda  cautio  requiritur  quum  facile  a 
notabili  pinguedinis  copia , in  cibis  aut  medicamentis 
assumtis  contenta , adipis  vestigia  in  urina  provenire 
possent.  — 


CAPUT  III. 


Observationes  microscopicae  propriae. 

Forsan  non  supervacaneum  erit  nonnulla  de  melhodo 
quam  in  sequentibus  observationibus  secutus  sim  prae- 
mittere.  Renum  quos  investigavi  nonnulli  recentes  erant , 
nonnulli  per  breve  temporis  spatium  in  spiritu  vini  ser- 
vati : semper  autem  conatus  sum  , utrisque  inter  se  com- 
paratis  levem  mutationem  quae  nonnumquam  alcohole 
efGcitur,  computare.  In  plerisque  casibus  ope  cultri  du- 
plicis , quod  Purkinianum  dicitur , tenuissimas  lamellas 
ad  inquisitionem  mihi  praeparavi.  Instrumentum  opticum 
quo  in  his  observationibus  usus  sum  , est  Microscopium 
parvum  a viro  dexterrimo  OBERuausER  confectum  : ad 
icones  delineandas,  quo  de  mensura  recte  expressa  certus 
essem , cameram  lucidam  adhibui,  cuius  usus  mihi  a CK 
J.  v.  d.  Hoeven  eximia  liberalitate  concessus  erat.  Vulgo 
in  observationibus  lente  objectivo  n°.  7,  cum  oculari  n°, 
4 usus  sum,  amplificatione  igitur  circiter  275  diametrorum 


> secundum  OBERuausER)  : nonnumquam  etiam  obje- 
ctive n«.  9 cum  oculari  n°.  4 , microscopio  590e3  amplifi- 
cante  (7ioes  Oberii.).  Mensura  micrometri  vitrei  ope,  in 

oculari  positi,  instituta  est.  Quantum  potui  brevem  morbi 
bistoriam  cuique  observationi  praemisi  et  expositionem 
eorum  quae  in  cadaveris  sectionc  praeter  renum  affecti- 
onem  reperta  sunt. 


OBSERVATIO  I. 

Die  27  m.  Aprilis  h.  a.  in  Nosocomio  academico  reci- 
pitur  juvenis  18  annorum , temperamenti  Ivmphatici, 
constitutionis  scropbulosae.  Corpus  admodum  male  evo- 
lutum  est,  ita  ut  aegrum  vix  12  annos  natum  putares. 
Ante  3 vel  4 hebdomades  aeger  febre  intermittente  labo- 
raverat , nunc  autem  Hydropc,  turn  ascitide  turn  ana- 
sarca  extiemitatum  inferiorum  affectus  est,  scrotum 
oedemate  tumefactum , erysipelas  oflert  satis  notabile. 
Nulla  adest  febris.  Alvus  liquida.  Aeger  de  dolore 
in  lumbis  queritur.  Urina  limpida,  copiosa,  coloris  sub- 
viridis,  insignem  albuminis  copiam  continet  fSolut.  Alik. 
Cucurbitae  cruentae  in  lumbis.]  Sequentibus  diebus  aeger 

magis  magisquedebilitalur;  tussis  sicca  advenit.  Urinae  se- 

\ 

eretio  aucta  : (©  6 per  Nyckthemerum)  eandem  fere  albti- 


minis  copiam  continet  [Pulv.  Rad.  Ipecac.  Postea  Pulv.  Dov. 
— Lichen  Isl.].  Die  7 m.  Maii  urinae  copia  ad  ffi  9 p.  n.  aucta 
est:  color  semper  idem  uti  etiam  albuminis  quantitas. 
Pulsus  frequens , debilis.  Alvus  parca  sed  liquida  [Pulv. 
Dov.  — Solut.  Saleb.].  Tandem  quum  oedema  etiam  extre- 
mitates  superiores  arripuisset,  urinae  copia  imminuta  est, 
color  magis  brunneo-fusctis , albuminis  quantitas  minor. 
Die  44°  m.  Maii  aeger  mortuus  est  ex  inanitione. 

Cadavere  dissecto  omnia  fere  praeter  renes  organa  sana 
reperiebantur  : tantum  hepar  leve  degeneralionis  granulosae 
vestigium  offerebat , pulmones  vero  nonnullis  in  locis  san- 
guine imbuti  erant.  Renes  non  volumine  aucti  (Diam. 
long,  renis  dextri  9,5;  transv.  5,7  centim.  aequabat),  su- 
perficies pallida,  hie  illic  in  membrana  renum  propria 
vasa  aliquot  majora,  sanguine  distenta,  tanquam  filamenta 
rubra  renibus  incumbunt.  Substantia  corticalis  valde  am- 
plificata , tactu  durior  quam  substantia  medullaris,  color 
albo-flavescens  quo  valde  a substantia  medullari  discrepat 
quae  colorem  ruberrimum  offert.  Granulationum  autem 
nulla  vestigia  reperiuntur. 

In  fluido  ex  substantia  corticali  renis  dextri  expresso 
continentur : i°  Plurima  coagula  amorpha.  2<>  Cellulae 
satis  magnae  (diam.  0,012 — 0,015  mill.)  globosae,  materiem 
bruneam  granulosam  continentes.  5°  Cellulae  granulosae 


rriinores  (diam.  0,008-0,01  mill.).  4*  Cellulae  adiposae 
qua  rum  raultae  magnum  nucleum  ostendunt , nucleolum 
includentem.  iNonnumquam  etiam  una  membrana  cellu- 
lari  duo  aut  ties  globuli  adiposi  includuntur.  50  Cellulae 
epitheliales  quarum  saepe  aliquot  inter  se  cohaerent.  6° 
Multa  granula  molecularia  tenuissima.  — Addito  acido 
acetico  in  variis  illis  elementis  variae  observantur  muta- 
tiones.  Coagula  turgent  et  pellucida  Hunt.  Cellulae  sub 
No  2 descriptae  saepe  nucleum  et  nucleolum  ostendunt , 
atque  igitur  cellulae  epitheliales  haberi  possent : cellulae 
contra  minores  pellucidae  quidem  hunt,  nullos  tamen  nu- 
cleos  aut  nucleolos  ostendunt  (An  fortasse  cum  iis  cellulis 
conveniunt  quas  Doct.  Lebert  globules  pyoides  vocavit  ?). 
Cellulae  adiposae  vario  modo  afficiuntur;  aliae  prorsus 
fcrc  dissolvuntui  et  tantum  adipis  globulum  relinquunt , 
aliae  autem  magnos  nucleos  oflerunt  cellulas  fere  prorsus 
replentes.  — Tubuli  uriniferi  corticales  diversis  illis  sub- 
stantiis  de  quibus  locutus  sum,  maxime  autem  coagulis 
amorphis  ac  cellulis  granulosis  maioribus  (epithelio  mor- 
boso?)  repleti  sunt  ita  ut  colorem  obscure  bruneum,  lumi- 
ne  transeunte,  ostendant.  Tubulorum  diametrum  non  au- 
ctum  est  : in  paucis  adlmc  cellulae  epitheliales  normales 
conspiciuntur.  Corpuscula  Malpighiana  plerumque  pellu- 
ciditate  valde  a tubulis  circumpositis  discrepant.  Pelluci- 


ditas  ista  ab  adipe  in  iis  contento  originem  petit , eorum 
capsulae  nempe  multas  cellulas  sub  N°.  4 descriptas  con- 
tinent. Aliae  autem  albumine  coagulato  aut  repleta  aut 
obtecta  sunt.  Nonnumquam  corp.  Malp.  magnitudinem 
0,4  mill,  attingunt,  raulta  autem  non  maiora,  imo  minora 
sunt  quam  in  statu  normali.  Ceteroquin  multo  plura  et 
maiora  vasa  reperiuntur  quam  in  rene  sano.  Substantia 
quidem  intermedia  amorpha  reliqua  elementa  circumdat, 
sed  non  magna  copia  adest.  — Tubuli  uriniferi  medulla- 
res  parum  a statu  normali  discrepant ; normale  habent 
diametrum , plerumque  tamen  albumine  impleti  sunt , 
quo  minus  quam  in  tubulis  corticalibus  accumulato , 
lumen  facilius  transmittunt. 

Ren  sinister  nudo  oculo  nullo  modo  a rene  dextro 

differt , etiam  microscopio  in  gradu  perexigua  tantum 

« 

differentia,  nulla  autem  in  natura  affectionis  discerni 
potest.  Substantia  autem  intermedia  aliquanto  magis 
adaucta  est. 


OBSERVATIO  II. 

Juvenis  18  annos  natus,  habitus  sciophuiosi,  die  g 
Martis  a.  1847  in  Nosocomium  militare  Leidense  reci- 


pi  til  r , Hydrope  anasarca  aflfectus  (i).  Urina  coloris  flari, 
albumen  continens  , initio  satis  parca , deinde  copiosissi- 
ma.  Morbus  quidem  per  plures  hebdomades  eadem  fere 
symptomata  exhibere  pergit,  sed  tandem  magis  magis- 
que  hydrops  se  per  varias  corporis  partes  extendit.  Quod 
curam  attinet,  initio  turn  venaesectio  instituta  est  et 
cucurbitae  applicatae  sunt  in  regione  lumborum , turn 
pulv.  Dov.  et  decoct.  Cort.  Peruv.  adhibita  sunt:  postea 
Subcarb.  ferri,  cui  deinde  substituitur  Joduretum  ferri. 
Hvdrothorace  et  ascitide  ad  Hydropem  anasarcum  acce- 
dentibus,  ad  curam  magis  palliativam  refugiendum  est, 
gravissimae  dyspnoeae,  causa.  Tandem  die  22  Junii  mo- 
litur  aegei.  Disseclo  cadavere  reperiuntur : pulmo  dexter 
sero  in  pleurae  sacco  exsudato  compressus,  condensatus, 
hepatis  substantiam  simulans,  sinister  sanus,  uti  etiam 
cor : hepar  Cirrhosi  affectum , lien  volumine  auctus,  den- 
sissimus.  Thoracis  et  abdominis  cavum  utrumque  mag- 
nam  seri  copiam  continent. 

Haecce  a Doct°.  Gobee  accepi;  pauca  tantum  addenda 
babeo  de  urina,  qualis  in  ultimis  morbi  diebus  fuerit , 
quam  mihi  examinare  contigit. 


(1)  Initium  huius  aegri  historiae  accuratissime  descriptum  reperitur 
in  Diario  Kliniek , a Doct°.  Gobee  edito , T.  III.  pa{r.  576  ,eqq. 


Die  12  Junii.  llrina  fusco-brunea,  reactionis  valde  acidae, 
multa  granula  adiposa  continens  et  acidi  urici  crystaila ; 
albuminis  rnagna  copia  inest , massas  amorphas  fermantis, 
nulla  autem  corpora  cylindrica  ex  tubulis  uriniferis. 

Die  15  Junii.  Color  minus  obscurus , reactio  acida, 
copia  granulorum  adipis  diminuta,  permulta  vero  adsunt 
granula  uratis  anamoniae  et  crystaila  acidi  urici.  Notabilis 
albuminis  quantitas : nonnulla  corpora  cylindrica  plerum- 
que  ex  uratibus  formata , substantia  amorpha , pellucida 
conglutinatis. 

Die  18  Junii.  Urina  turhida  colorissordide  flavi;  reactio 
acida , post  aliquot  horas  sedimentum  deponitur  albidum 
quod  ex  magna  uratis  ammoniae  et  acidi  Uriel  copia, 
cum  nonnullis  corporibus  cylindricis,  saepe  cellulas  granu^ 
losas  continentibus , constat. 

Die  20  Junii.  Color  et  reactio  non  mutantur.  In  sedi- 
mento  deposito  uras  ammoniae  reperitur  turn  granula 
tenuissima  , turn  maiores  globulos  coacervatos  formans ; 
pauca  corpora  cylindrica  adsunt  plerumque  urates , inter- 
dum  etiam  granula  adiposa  continentia.  Albuminis  copia 
imminuta. 

Die  22  Junii.  Urina  limpida  rubro-fusca , reactionis 
acidae ; sedimentum  non  deponitur.  Albuminis  vestigium 


tantum  adest. 


ftenes  normalem  fere  habent  magnitudinem  (renis  dextri 
diam.  long,  8,4  transv.  5,3  centim.;  sinistri  d.  long.  8,5 
transv.  5,6  centim);  superficies  vulgo  pallida,  in  nonnullis 
locis  vascula  parva,  sanguine  distenta,  conspiciuntur,  et  in 
rene  dextro  vestigia  quaedam  granulationum  tenuissima- 
rum.  Substantia  corticalis  flavescens,  quodammodo  floc- 
cida  apparet  et  insigniter  volumine  aucta  est : pyramides 
contra  parvae , rubrae. 

Fluidum  in  rene  dextro  persecando  acquisitum  sequen- 
lia  continet : 1°  Nonnullas  amorphas  albuminis  concre- 
tiones  quae  in  acido  acetico  valde  turgent  et  pellucidae 
fiunl.  2°  Plurimas  cellulas  granulosas  diam  0,008—0,016 
mill.  Plerumque  rotundae  sunt,  maximeque  cum  puris 
globulis  conveniunt . saepe  tamen  oblongatae  sunt  aut 
etiam  caudatae.  Acido  acetico  addito  valde  pellucidae 
fiunt,  nullum  autem  nucleum,  sed  nonnulla  tantum  te- 
nuissima  adipis  granula  cxhibent.  3°  Paucas  cellulas 
epitheliales  irregulares,  densas.  4°  Nonnullas  cellulas  in- 
flammatorias.  5°  Globulos  adiposos.  6°  Crystalla  irregu- 
laria  quae  acidis  solvuntur.  Mul la  granula  molecularia. 
Tubuli  uriniferi  corticales  diversas  mutationes  subierunt : 
vestigia  cpitlielii , quod  in  statu  sano  eos  obducit  , vix 
supersunt ; plerumque  tubuli  albumine  concreto , sordide 
ilavo  repleti  et  ad  duplum  fero  crassitudinis'  normalis 


expansi  (diam.  0,048-0,057  mill.);  alii  materiem  bruneam 
adiposam  continent  et  minus  quam  priores  diametrum 
mutarunt,  alii  denique  prorsus  vacui  sunt.  Corpuscula 
Malpighiana  (diam.  0,15—0,24  mill.)  nulla  ex  parte  lumen 
transmittunt : eorum  capsula  dilacerata  plurimae  cell  lilac 
granulosae  eius  generis  de  quo  dixi  atque  multi  adipis 
globuli  in  conspectum  veniunt.  Vasa  sanguifera  laio 
reperiebantur , tubulis  uriniferis  expansis  repulsa  et  ex- 
pressa.  In  substantia  intermedia  quae  ex  fibrina  amor- 
pha  consistere  videbatur,  parva  granula  adiposa  reperi- 
ebantur et  rnulta  crystalla  brunea , globosa,  ab  omni 
parte  acubus  instructa  et  maximum  cum  iis  crystallis 
similitudinem  habentes  quae  Doct.  Simon  descripsit  ac 
delineavit  (i) , quaeque  uratem  ammoniac  cum  urate 
calcis  mixtum  declaravit.  Semel  etiam  Cholestearinae 
crystalla  in  substantiae  corticalis  parenchymate  inveni. 

In  substantia  medullari  tubuli  uriniferi  normalem  ple- 
rumque  crassitudinem  habent  (diam.  0,02  0,052  mill.), 

sed  fere  omnes  aut  albumine  amorpho , aut  cellulis  gra- 
nulosis repleti  sunt.  Saepe  diversa  in  iis  degenerationis 
progredientis  stadia  observari  possunt,  nempe  : 1°  Epithe- 


(1)  Beitrage  etc.  Bd.  I pag.  115.  Egregias  etiam  icones  huius  for- 
mae  dedit  Iiayer  1.  1.  Tom.  1 , pi.  2 , lig.  4 et  5. 


lii  tubulorum  degeneratio  et  expulsio.  2°  Albumims  at- 
que  adipis  exsudatio.  Configuratio  materiei  exsudatae 
in  cellulas  granulosas.  4»  Substantiae  reeens  formatae 
expulsio,  ita  ut  pellucida  tantum  membrana  supersit.  — 
Si  haec  diversa  phaenomena  in  bFevi  temporis  spatio 
atque  turbatim  (»  tumult uarisch*'  Rokitansky,)  sibisubse- 
quuntur,  saepe  singula  stadia  inter  se  confunduntur  et  in 
eiusdem  tnbuli  diversis  partibus  conspiciuntur.  Nonnum- 
quain  intra  tubulos  aut  etiarn  in  substantia  intermedia 
satis  magna  crystalla  phospbatis  ammoniae  et  magne- 
siae  reperiuntur,  verosimititer  tames  post  mortem  tan- 
tum , urei  aut  acidi  urici  decompositione  orta,  praeser- 
tim  quum  urina  ad  ultimum  usque  vitae  tempus  acidam 
reactionem  ostenderit. 

Ren  sinister  multo  minus  quam  dexter  morbose  aflec- 
tus  est.  Quamquam  in  multis  turn  substantiae  corticalis 
turn  meduRaris  partibus  tubuli  nriniferi  materiem  exsu- 
datam  Continent , in  aliis  tamen  locis  prorsus  fere  nor- 
males  remanserunt  et  epithetio  rite  obducti : eliam  cor- 
puscula  Malpighiana  minus  mutata  sunt. 


OBSERYATIO  HI. 


Vir  55  annorum  iam  per  longum  temporis  spatiuns 


Hydrope  laboraverat  turn  anasarca  turn  ascitide  ; per 
duos  postreraos  vitae  menses  albumen  urinae  inesse 
solebat.  In  secando  cadavere  praeter  aflectionem  renum 
mox  describendam  , vix  aliquid  morbosi  inventum  est. 
Hepar  hyperaemicum  erat,  nullum  autem  Cirrhoseos  vestigi- 
um offerebat ; lien  volumine  auclus,  ceteroquin  sanus  vide- 
batur.  Pulmones  et  cor  nullam  affectionem  exhibebant : 
cerebrum  justo  mollius  et  anaemicum.  Renes  volumine 
aucti  (dextri  d.  long.  11,  transv.  5,4  centim.;  sinistri  diam. 
long,  n ,5  transv.  5 centim.)  magna  adipis  copia  circumdati; 
in  superficie  nullae  tamen  granulationes  conspiciuntur. 
In  renis  dextri  membrana  propria  nonnulla  vasa  sangui- 
fera,  sanguine  distenta,  observantur , substantia  corticalis 
flavescentis , medullaris  autem  rubri  coloris:  haecce  ab 
ea  interposita  valde  comprimitur.  Tubuli  uriniferi  corti- 
cales  maxima  parte  adipe  repleti ; partim  granulorum, 
partim  cellularum  granula  continentium  formam  exbi- 
bente.  Alii  substantiam  flavescentem,  amorpham,  homo— 
geneam  continent , quam  albumen  concretum  babeo  ; in 
plurimis  tubulis  albumen  cum  adipe  mixtum  apparet : 
epithelii  vix  nonnulla  vestigia  supersunt , tubulorum  di- 
ametrum  plerumque  parum  mutatum  est:  corpora  Mai- 
pighiana  ampliflcata  sed  vacua.  Substantiae  intermediae 
magna  copia  adcst*>  reticulum  format  quod  celeras  renis 


partes  ab  ommi  parte  obtegit.  In  substantia  medullari 
tubuli  uriniferi  maximam  partem  multo  minus  materie 
exsudata  implenlur  quam  in  substantia  corticali,  imo  saepe 
prorsus  vacui  sunt. 

In  rene  sinistro  substantia  corticaiis  colore  albo  maxime 
notabili  distinguitur:  corpuscula  Malpighiana  in  ea  iam 
nudo  oculo  tamquam  puncta  obscura , pellucida  , facile 
observantur ; substantia  medullaris  coloris  ruberrimi. 
Tubuli  corticales  minorem  albuminis , maiorem  contra 
adipis  copiam  continent  quam  in  rene  dextro:  interdum 
diametrum  valde  auctum  0,055—0,065  mill,  aequat.  Cor- 
puscula Malpighiana  diam.  0,28  mill,  habentes  plerumque 
vacua  sunt.  In  substantia  medullari  tubuli  diam.  0,052 — 
0,055  mill,  habent  et  magis  albumine  repleti  sunt ; sub- 
stantiae intermediae  in  hoc  rene  non  minor  quam  in 
dextro  copia  reperitur : interstitia  reticuli  plerumque 

tubulorum  uriniferorum  diametro  ad  amussim  respondent. 


OBSERVATIO  IV. 

Dc  aegro  quern  haec  observatio  spectat,  neque  quod  ad 
morbi  historiam,  neque  quod  ad  ea  quae  praeter  renum 
aflectionem  in  cadavere  dissecando  reperta  sunt,  aliquid, 

i 

quod  valde  doleo,  commemorandum  habco.  Albuminis  vero 


in  urinae  praesentiam  pluries  durante  morbi  decursu 

i 

observare  potui.  — In  renibus  sequentia  observabantur, 
Uterque  ren  justo  paullo  maior  est  (dextri  diam.  long, 
10,8  transv.  5,7  centim.  ; sinistri  d.  long.  10,6  transv.  5,8 
centim.).  Substantia  corticalis  albo-flavescens,  volumine 
aucta  sed  sine  ullo  granulationum  vestigio  ; pyramides 
coloris  ruberrimi ; circum  calices  renales  satis  notabilis 
pinguedinis  copia  deposita  est.  In  fluido  quod  e rene 
dextro  persecto  provenit,  reperiuntur  : 1°  Plurima  amorpha 
albuminis  coagula  . coloris  sordid e fusci : acido  acetico 
addito,  turgent  et  pellucida  Hunt.  2°  Cellulae  plerum- 
que  rotundae , interdum  ovales  (diam.  0,015 — 0,02  mill.) 
contento  bruneo  granuloso,  nullis  vero  nucleis  praedilae. 
3°  Cellulae  rotundae  (diam.  0,007— 0,009  mill.),  granulo- 
sae , quae  acido  acetico  pallidae  quidem  fiunt , nullum 
autem  nucleum  ostendunt.  4°  Cellulae  epitheliales  nu- 
cleis rotundis  depressis  instructae , saepe  etiam  nuclei 
sine  cellulis  reperiuntur.  5°  Nonnullae  cellulae  adiposae, 
plerumque  adipem  liquidum , nonnuinquam  vero  crys- 
tallisatum  continentes.  6°  Adipis  globuli  et  pauca  mar- 
garinae  crystalla.  7q  Cellulae  inflammatoriae.  — Tubuli 
uriniferi  corticales  haec  elemenla , varia  ratione  inter 
se  mixta , continent : pro  parte  normale  diametrum 
babent , pro  parte  multo  crassiores  facti  sunt.  Hue 


aceedit  quod  tunicae  tubuloruni  propriae,  morbose 
aflectae , valde  fragiles  sunt  et  contentum  in  partes 
circumjacentes  effundunt.  Tubuli  qui  propter  exsudatam 
quam  continent  materiem  nullum  prorsus  lumen  trans- 
miltunt  , acidi  acetici  ope  facile  iterum  pellucidi 
fiunt , nonnulli  etiam  prorsus  evacuantur  , alii  tantum 
granula  adiposa  exhibent.  Gorpuscula  Malpighiana  mag- 
nitudine  multum  inter  se  differunt  (diam.  0,072— 0216 
mill.) , maiores  magnam  rnassae  exsudatae  copiam  con- 
tinent , minores  antea  multo  maius  volumen  habuisse 
\identur , plerumque  enim  inter  ipsa  et  telam  circumja- 
centem  spatium  aliquod  relinquitur  (l).  Substantia  denique 
intermedia  reticulum  format  satis  regulare  (2),  intersti- 
tiis  rotundis  aut  ovalibus  utentem,  quorum  maiora  (diam. 
0,09 — 0,2  mill.)  recipiendis  corpusculis  Malpighianis , mi- 
nora vero  (diam.  0,02—0,04  mill.)  tubulis  uriniferis  trans- 
mittendis  inservire  videntur.  In  substantia  medullari  et 
tubuli  uriniferi  et  substantia  intermedia  eandem  fere 
rationem  ac  in  corticali  offerunt. 

Ken  sinister  nudo  oculo  eandem  ac  in  dextro  degene- 
rationcm  olfert.  Membranam  mucosam  calices  renales 


(1)  Cf.  %.  2. 

(2)  Fig.  o. 


investientem  multa  crystalla  obsident  parva , brunea , 
pellucida , forma  tetraedri  irregularis , quorum  dimensto 
maior  0,8  mill.,  minor  0,4  mill,  aequat;  nonnulla  aba 
multo  minora  subinde  in  substantia  medullari  inveniuntur. 
Etiam  mieroscopio  forma  horum  crystallorum  recte  de- 
terminari  nequit.  Aqua,  alcohole  et  alcalibus  non  sol- 
vuntur , facile  autem  acidis ; ex  solutione  ista  ammonia 
liq.  praecipitantur  et  tunc  egregia  crystalla  (i)  formant , 
ex  quarum  forma  patet  crystalla  primitiva  phosphate  am- 
moniae  et  magnesiae  consistere.  Substantia  corticalis 
renis  sinistri  magis  adhuc  quam  dextri  affecta  est.  Nus- 
quam  fere  tubuli  uriniferi  intacti  reperiuntur  sed  tantum 
acervi  nonnulli  materiei  ex  granulis  irregularibus  compo- 
sitae.  E corpusculis  Malpighianis  pleraque  lumen  non 
transmittunt  simulque  corrugata  sunt  ita  ut  saepe  vix  di- 
midium  spatii  sibi  destinati  repleant  (2).  Substantia  inter- 
media in  nonnullis  locis  formam  magis  definitam  ostendit 
et  fibrae  glabrae  discernuntur,  nucleis  carentes , diametri 
valde  diversi , nunc  musculorum  organicorum  , nunc  fibra- 
lum  telae  junctoriae  crassitudinem  aequantes. 


(1)  Cf.  Jiaxjer  1.  1.  Tom  I,  pi.  3,  fig.  3 ct  4. 

(2)  Gf.  fig,  4. 


OBSERVATIO  V. 


Vir  37  annos  natus  (i),  in  nosocomium  militare  receptus 
est  die  20  m.  Decembris  a.  1846.  Hydropem  anasarcam 
crurum  nec  non  Hydrothoracis  indicia  exhibet : in  lumbis 
dolor  nullus ; urina  parvam  tantum  albuminis  copiam 
continet  (pond.  spec.  1,014).  Suinta  infus.  Digit,  cui 
postea  addilur  Acet.  potassae , signa  quidem  hydropica 
evanescunt,  urina  vero  albuminosa  manet  magnaque 
copia  emittitur.  Sedimentum  deponitur,  constans  crys- 
tallis  acidi  urici , cellulis  granulosis,  epithelialibus ; san- 
guinis globulis  et  corporibus  cylindricis  saepius  comme- 
moralis.  Aeger  suos  adire  cupiens  demittitur , paullo 
tamen  post  iisdem  ac  antea  malis , multo  graviore  vero 
gradu  affectus , redit  et  die  21  Aprilis  a.  1847  moritur. — 
In  sectione  cadaveris  praeter  ipsam  affectionem  renum, 
baec  reperiuntur : pulmones  partim  materie  exsudata 
irabuti  (hepatisation) , partim  sanguine  (engouement),  nec 
non  hie  illic  emphysemate  affecti ; cor  hypertrophicus , 
valvulae  semilunares  aortae  justo  minores;  in  cordis  su- 
perficie  interna  materiei  exsudatae , fibrinosae  et  calca- 
riae  plures  excrescentiae  reperiuntur.  Hepar  Cirrhosi 
aflfeclus  : cetera  sana.  — 

(1)  De  huius  aegri  liistoria  cf.  Doct.  Gobcc  in  Kliniek  T.  Ill  pag. 
476  seqq. 


Renum  volumen  satis  adauctum  (dextri  diam.  long. 
11,7  transv.  5,6  centim. ; sinistri  d.  long.  n,4  transv.  6 
centim.) , superficies  anaemiam  exhibet.  Haec  anaemia 
non  tantum  substantiain  corticalem  valde  adauctam,  sed 
etiam  quodammodo  substantiam  medullarem  occupat. 
Intra  calices  haud  exigua  adipis  copia  observatur. 

Tubuli  uriniferi  corticales  renis  dextri  plerumque  prorsus 
destructi  sunt:  iis  tamen  in  locis  ubi  supersunt,  albumine 
et  adipe  inter  se  commixtis  sunt  repleti.  Corpuscula 
Malpighiana  normale  fere  volumen  habent  sed  materie 
exsudata  repleta  lumen  non  transmittunt.  Substantiae  in- 
termediae ingens  copia  adest  (l) , ita  ut  ceterarum  renis 
partium  magnam  partem  obtegat.  Reticuli  quod  format 
interslitia  plerumque  diam.  0,057 — 0,08  mill,  habent. 
Nonnumquam  in  his  interstitiis  tubuli  uriniferi  reperiun- 
tur,  saepe  vacua  sunt  : plerumque  tamen  materiem  con- 
tinent bruneam,  granulosam,  quae  maxima  pro  parte  ex 
adipe  constat  nunc  parvorum  granulorum  , nunc  maio- 
rum  acervorum  granulosorum  formam  exhibente.  Haec 
materies  tamen  non  in  solis  interstitiis  reperitur:  saepius 
a u tern  granula  adiposa  per  ipsam  reticuli  substantiam 
dispersa  videntur.  Reticuli  textura  difticillime  distingui 


(1)  Cf.  tabulae  fig.  5. 


potest : quamvis  aperte  fibrosae  -sit  naturae , sin  gul  ae 
tamen  fibrae  separari  nequeunt ; acido  acetico  addito 
nonnulla  vestigia  nucleonun  oblongorum  conspiciuntur , 
ipsis  fibris  turgentibus  et  valde  pellucidis  factis.  In  sub- 
stantia medullari  eadem  fere  ac  in  corticali  inveniuntur. 

t 

Tubuli  uriniferi  quidem  in  pluribus  locis  interrupti  non 
sunt , eadem  tamen  materie  repleti ; inprimis  magnam  adi- 
pis  copiam  continent  (i).  Reticuli  substantiae  intermediae 
interstitia  plerumque  multo  minus  habent  diametrum 
quam  in  substantia  corticali  (2). 

Ren  sinister  turn  nudo,  turn  armalo  oculo  eandem  ac  dex- 
ter for  mam  exhibet.  Substantia  corticalis  albo-flavescens , 
quodammodo  floccosa:  substantia  medullaris  homogenea, 
duriuscuia.  In  utraque  substantia  densum  substantiae 
intermediae  reticulum  conspicitur , quo  tubuli  magna  ex 
parte  obstruuntur:  supra  obstructionis  illius  locum  saepe 
quasi  varicosi  sunt,  materie  contenta  diversis  locis  diverse 
distenti,  infra  ilium  locum  contra  saepe  prorsus  vacui 
sunt.  — 


(1)  Cf.  fig.  6. 

(2)  Cf.  fig.  7. 


CAPUT.  IV. 


Conspectus  senlentiarum , a diver  sis  renum  in  Morbo  Brightii 

observatoribus  prolatarum . 

Superest  ut  diversas  auctorum  de  natura  degeneration^ 
qua  renes  in  Morbo  Brightii  aflficiantur  sententias,  obser- 
vationibus  probemus. 

Vix  opus  est  ut  earn  sententiam  refutem  quae  nullam 
propriam  renum  affectionem  in  Morbo  Brightii  agnoscit, 
et  renes  tantum  tanquam  uriqae  mutatae  receptacula 
considerat.  Nam  quamvis  probatum  sit  singulas  substan- 
tias  in  urina  provenientes  iam  in  sanguine  adesse,  neque 
igitur  in  ipsis  renibus  formari , nemo  tamen  renes  in 
urinae  secretione  primas  non  agere  partes  contendet; 
substantia  autem  aliena  urinam  intrare  nequit  (si  saltern 
sanguis  nullas  alienas  materies  contineat),  quin  ipsi  renes 
morbose  affecti  sint. 

Quod  attinet  ad  eos  auctores  qui  renum  affectionem 
inflammationem  habuerunt , distinguendum  est  inter  eos 


qui  omnem  renum  inflammationem  Morbi  Brightii  cau- 
sam  esse  posse  contendunt,  et  eos  qui  propriam  inflam- 
mationis  speciem  distinguunt  quae  sola  sit  quam  Morbi 
Brightii  symptomata  comitari  possint. 

Priorem  sententiam  Cl.  Gluge  in  prima  sua  forma  am- 
plecti  videtur,  qui  tantum  inter  sedem,  non  inter  natu- 
ram  inflammationis  distinguit.  Descriptionem  quam  sin- 
gulorum  casuum  dedit,  pro  parte  quidem  cum  iis  quae 
alii  invenerunt  convenit,  nec  vero  perspicuitate  excellunt 
hae  descriptiones , nec  ab  omni  semper  parte  absolutae 
sunt,  iconesque  ipsis  additae  dum  a perfectione  longe 
remotae  sunt  (Cf.  v.  g.  Inflamm.  renum  Tab.  I fig.  4 et  9. 
Tab.  II  fig.  4 a.)  rem  obscurant  potius  quam  illustrant. 

Cum  Cb.  Gluge  sententia  maxime  Cl.  Vogel  convenire 
videtur  qui,  aflectionem  nostram  inflammationem  lentam  , 
occultam  declarat. 

Docts.  Gunsberg  absolutam  fere  similitudinem  inter 
renum  in  Morbo  Brightii  affectionem  et  Nephritidem  ge- 
nuinam  (simplicem  , Rayer)  admittens,  varias  tamen,  uti 
vidimus,  formas  describit , quarum  ultima  cum  Cb. 
Gluge  Stearosi  optime  convenire  videtur. 

Bocts.  Malusten,  quamquam  non  affirmare  audet  renes 
in  Morbo  Brightii  aflectos,  semper  a renibus  alia  inflam- 
mationis forma  laborantibus  distingui  posse,  tamen  pe- 
culiarem  inflammationis  speciem  admittit. 

l)oct».  Lebert  renum  in  Morbo  Brightii  affectionem  , 
quam  sub  nomine  Nephritidis  albuminosae  describit , hoc 
nomine  a Nephritide  genuina , quam  fibrinosam  vocat , 
distinguit. 

Etiam  Rayer  et  Rokitansky  , qui  , quamquam  nullas 
investigationes  microscopicas  instituerunt , propter  ingen- 
tem  observationum  copiam  , magnam  tamen  fidem  me- 
rentur,  propriam  Nephritidis  speciem  in  Morbo  Brightii 
distinguunt,  quam  hie  nomine  : » Morbo  Brightii  renalis 
(Bright’sche  Nierenkrankheit),”  ille  vero  : » Nephritidis  al- 
buminosae (Nephrite  albumineuse),”  designat. 

Praecipua  differentia  anatomica  quae  ab  aucloribus 
inter  Nephritidem  albuminosam  et  Nephritidem  genuinam 
commemoratur , suppuratione  et  abscessuum  formatione 
constat,  quae  in  hac  Nephritidis  specie  saepissime  occurrant, 
in  ilia  contra  raro  aut  numquam  proveniant.  Inter  sym- 
ptomata  pathognomonica  primum  locum  obtinet  urina 
albuminosa , quae  quidem  in  Nephritide  genuina  per  ali- 
quot dies , non  autem  per  totum  morbi  decursum  obser- 
vetur,  uti  fere  semper  in  Nephritide  albuminosa  occurrat. 

Ex  imperfecta  quam  adhuc  de  inflammatione  in  genere 
habemus  notione,  difficillimum  fit,  quaestionem  de  qua 
agimus  solvere.  Si  autem  congestio  et  exsudatio  per  se 
inflammationis  certum  exhibent  signum,  tunc  certe  nullum 


4 


dubium  superesse  potest.  Nonnulli  tamen  aliam , turn 
congestions  turn  exsudationi  causam  tribuunt,  atque  earn 

in  impedito  sanguinis  per  venas  reditu,  banc  autem  in  vasis 

« 

capillaribus  cellulis  inflammatoriis  obstructs , aut  in 
sanguinis  crasi  mutata  quaesiverunt , qua  sanguis,  substan- 
tiis  solidis  destitutus , aquosus  , facilius  per  vasorum  pa- 
rietes  penetret.  — Impedita  circulatio  venosa , cordis  vitiis 
aut  venarum  oblileratione  effecta,  nonnunquam  quidem, 
minime  tamen  semper  reperitur.  Alia  sententia  ulterio- 
ribus  observalionibus  , quibus  nullae  intra  vasa  cellulac 
inflammatoriae  repertae  sunt,  satis  refutari  videtur;  neque 
ultima  observationibus  nititur : nam  quamvis  durante 
morbo , dum  iam  notabiiis  albuminis  copia  evacuatasit, 
eius  quantitas  in  sanguine  valde  diminuta  reperiatur , eo 
non  probatur  sanguinem  iam  antea  justo  minorem  al- 
buminis copiam  continuisse  ; contra  potius  albumini  aucto , 
quam  imminuto  exsudationis  causam  praedisponentem 
inesse  , suspicari  licet  (lj. 

Nunc  de  iis  videamus  qui  phlogisticam  morbi  renalis 
in  Morbo  Brightii  naturam,  non  admittunt. 

Primo  loco  Cl.  Canstatt,  quamvis  observationes  duas 


(1)  Cf.  Rokitansky,  Handb.  dor  Path.  Anat.  Bd.  Ill,  pag.  420. 
Wunderlich,  Pathol.  Physiologie  dcs  Blutes , pag.  81. 

quas  affert  cum  alio  rum  , praesertim  Cl1 2.  Gluge  observati- 
onibus  satis  conveniunt,  alia  lamen  ex  iis  colligit,  et  turn 
propter  puris  deficientiam  , turn  propter  adipis  praesen- 
tiam , phlogisticam  affectionis  renalis  naturam  prorsus 
negat.  Casum  attulit  Cl.  Canstatt  albuminuriae  et  hy- 
* dropis  in  quo  post  mortem  nulla  renum  degeneratio 
reperta  est ; suspicatur  igitur  » sanguinem  quodammodo 
mutatum  substantiam  cortiealem  percurrentem  facilius, 
quam  par  est,  albumen  dimittere  atque  hoc  pacto  albu- 
minis  cum  urinae  excretionem  primariam  , renum  de- 
generatione  nondum  exhibita  , exoriri  posse  (i)’\ 

» Aut  albumen  totum  cum  urina  excernitur  nec  ulla 
renis  mutatio  relinquitur;  — aut  albuminis  aliqua  pars, 
antequam  in  substantiam  medullarem  vel  in  pelvim  re- 
nalem  perveniat,  coagulari  ac  tubulorum  parietibus  adhae- 
rere , altera  autem  albuminis  pars,  in  sanguinis  plasmate 
contenta,  per  vasa  sanguifera  transsudans,  in  interstitiis 
substantiae  corticalis  deponi  potest  (2)”.  Haec  albuminis 
pars  corpuscula  Malpighiana  interdum  ita  comprimit  ut 
sanguine  spolientur.  — Degenerationis  adiposae  exposi- 
tionem  aflerre  non  a udet. 


(1 ) Do  Morbo  Brightii  , {tag  31. 

(2)  1.  1.  P.  32. 

Prioris  quam  Cl.  Canstatt  in  Morbo  Brightii  assumit 
formae  expositio  pathogenetica , prorsus  hypothetica  san- 
guinis mutatione  nitens,  non  magnam  fidem  mereri  potest. 
Ex  eadem  tamen  causa  ac  priorum  sententia,  sic  etiam 
Cl'.  Canstatt  theoria  non  facile  aut  probatur,  aut  refutatur. 
Caussae  vero  cur  naturam  antiphlogisticam  neget  non 
magni  esse  videntur : nam  turn  inflammationem  sine 
suppuratione  exsistere  posse  satis  constat,  turn  etiam  an- 
tagonismi  species  inter  adipis  praesentiam  et  inflamma- 
tionem , non  facile  probari  potest , imo  adipis  in  multis 
casibus  satis  notabilis  quan litas  in  pure  invenitur.  Cl.  Gluge 
in  secunda  sua  Morbi  Brightii  forma , renum  nempe 
Stearosi , depositionem  adipis  in  renum  parenchymate  , 
nulla  inflammatione  comitante  aut  praegressa  , tanquam 
Morbi  Brightii  causam  describit.  Licet  disputare  nolim  , 
banc  aflectionem  (quam  tamen  Doct8.  Bayer  rarissimam 
vocal) , frequenter  provenire  posse  , ex  ipsis  tamen  Cl*. 
Gluge  observationibus  , quas  in  opere  suo  de  Anatome 
palhologica  commemorat  , quodammodo  patet  Stearosin 
illam  saepe  sine  albuminuria  inveniri.  E 12  nempe 
casibus  renum  Stearoseos  in  homine  a Cl°.  Gluge  obser- 
vatis , in  4 lantum  albumin uriam  adesse  demonstratum 
est;  in  5 urina  non  est  examinata  , in  s denique  Stea- 


rosis  (et  quidem  in  stadio  provectiori)  aderat,  sine  ullo 
in  urina  albumine  (lj. 

Albuminuria  igitur  ex  bis  obsei  vationibus  non  cerium 
renum  Stearoseos  symptoma  esse  videtur  : omnia  autem 
eo  concurrunt  ut  ilia  sententia  confirmetur  qua  renum 
in  Morbo  Brightii  degeneratio  cum  hepatis  Cirrbosi 
(2)  comparetur , quam  opinionem  , uti  vidimus , pri- 


(1)  Ipse  Gluge  affirmat  (1.  1.  pag.  8 — 9) , in  la  el  2a  Stearoseos 

renalis  forma  urinam  plerumque  esse  albuminosam  : in  3a  autem 

forma  et  albuminosam  , et  non  albuminosam  esse  posse  dicit. 

(2)  A graeca  voce  , flavus  ; nihil  igitur  nisi  coloris  mutati- 

onem  designat.  Quoniam  autem  flavus  iste  color  in  hepatis  saltern 
Cirrhosi  minime  constans  est , vox  non  admodum  laudanda  videtur  , 
potiusque  fortasse  vocabulo  Steatinosis  designandus  erat  hie  morbus.  — 
Ipsum  morbum  accuratissime  delineavit  Cl.  Henle  (Zeitsclirift  f.  rat. 
Med.  Bd.  II  pag.  251  seqq.)  quo  judice  hepatis  Cirrhosis  duobus 
elementis  constat  : 1°  adipis  depositione  in  ipsas  cellulas  hepaticas  et 

pro  parte  etiam  extra  eas  , et  2o  telae  fibrosae  formatione  qua  reliquae 
hepatis  partes  constituentes  tanquam  reliculo  circumdentur  et  com- 
primantur , ita  ut  saepe  insignis  earum  atrophia  oriatur , ac  totum 
hepar  mullum  volumine  minuatur.  Caussa  utriusque  processus  ple- 
rumque in  circulationis  turbatione  quaerenda  videtur : possit  tamen 
etiam  inflammatio  lenta , chronica  , occulta  subesse.  Causa  adipis 
depositionis  saepe  in  vitio  respirationis  quaerenda  , quapropter  in  phthi- 
sicis  plerumque  invenilur.  Secundum  observationes  quas  communi- 
cavit  Er.  Becquerel  inter  42  hepatis  Cirrhoseos  casus  , 15es  simul 
Morbus  Brightii  aderat ; ex  his  15  casibus  in  9 tanquam  causa  com- 
munis utriusque  morbi  , cordis  aut  pulmonum  vitium  accusandum 
videbatur.  — Rclatio  inter  duo  diversa  Cirrhoseos  elementa  diflicillime 


mus  protulit  Doct8.  Hecht,  cui  se  postea  etiam  adjun- 
xit  Cl.  Henle.  Si  autem  Cirrhoseos  rationem  ab  hepate 
abstrahamus  et  ad  renes  transferamus,  manifestam  qui- 
dem  analogiam , nullam  tamen  perfectam  similitudinem 
reperiemus  cum  ilia , quam  in  Morbo  Brightii  invenimus 
affectione.  Patct  enim  quod  , etiamsieiusdein  esset  natu 
rae,  iam  pro  diversa  organorum  structura  nonnullas  pati 
deberet  alterationes.  Praeler  istas  autem  praesertim  al- 
buminis  exsudatio  et  excretio , quae  in  renibus  fiunt 
commemorandae  videntur,  et  quamquam  imperfectae 
quas  bucusque  habemus  chemicae  bilis  (l)  et  faecium 
in  bepatis  Girrhosi  investigationes  , certi  quid  de  secre- 
tione  mutata  enuntiare  probibeant , albuminis  in  ipso 
bepate  exsudatio , et  cellularum  ex  materie  exsudata 
forraatio,  quae  in  renibus  observatur,  quantum  scio  non- 
dum  inventa  est , a CK  Henle  saltern  non  commemoratur. 


dijudicatur.  Adipis  in  hepate  accuraulatio  saepius  sine  simultanea  fibra- 
rum  evolutione  reperitur  , neque  una  semper  alteram  sequitur : liullus 

igitur  nexvis  causalis  inter  utramque  affectionem  exsistere  videtur. 

\ 

{1)  Secundum  Er.  Thenardin  degeneratione  adiposa  hepatis  bilis 
nullam  continet  resinam  atque  points  est  albuminosa. 


Si  igitur  ex  oamibus  observationibus  communem  mor- 
bosi  in  renibus  processus  rationem  componerc  volumus, 
sequentem  fere  phaenomenorum  successionem  admittere 
possumus:  1°  Congestio;  tardus  sanguinis  praecipue  in 
substantia  corticali , motus ; distentio  , saepe  etiam  ruptu- 
ra  vasorum  sanguiferorum.  2°  Exsudatio  turn  materiei 
albuminosae  , turn  (pro  parte  saltern)  adiposae,  in  ipsos 
tubulos  uriniferos  penetrantis  qui  epithelium  suum  amit- 
tunt , nee  amplius  normalium  urinae  elementorum  secre- 
tion i suppetunt.  5°  Cellularum  granulosarum  atque  adi- 
posarum  ex  materie  exsudata  formatio.  4°  Fibrinae 
amorphae  inter  partes  renis  elementares  depositio , qua 
ipsae  comprimuntur,  circulatio  impeditur,  et,  dum  fibri- 
na  magis  in  certas  formas  redigitur , normales  renis 
partes  destruuntur-  5°  Partium  renis  normalium  assumtio 
et  fibrarum  recens  formatarum  contractio , unde  renis 
volumen , antea  adauctum,  nunc  diminuitur , dum  eius 
functio  prorsus  impeditur. 

De  singulis  adhuc  breviter  videamus. 

Quod  ad  congestionem  adtinet , de  illo  morbi  initio 
difficillime  observationibus  ccrti  quid  statui  posse , facile 
intelligitur , quum  iste  renum  status  per  se  numquam 
mortem  alferat  atque  alius  igitur  morbus  accedere  de- 


beat  qui  aegros  satis  cito  corripiat , neque  tamen  morbi 
primarii  decursum  mutet.  Quamvis  enim  analogia  ex 
exsudatione  ad  praegressam  congestionem  concludi  potest , 
observatione  tamen  hoc  morbi  stadium  certius  definire 
magni  est  momenti.  Observarunt  autem  hoc  stadium 
Doctb.  IUyer  (l),  Malmsten  (2)  et  Gluge  (5). 

In  materie  exsudata  varia  albuminis  et  adipis  ratio 
esse  potest,  unde  varia  producitur  morbi  natura,  quam 
prouti  albuminis  copia  respectu  adipis  minor  sit  , et 
morbus  igitur  magis  ad  earn  speciem  quam  Gluge  sub 
nomine  Stearoseos  describit,  vergat , eliam  albuminis  in 
urina  copia  minui  potest , et  in  genuina  renum  Stearosi 
nulla  fortassc  adest  albuminuria. 

Quod  ad  rationem  attinet  qua  materies  exsudata  in 
certas  formas  redigitur,  eundem  gradum  non  semper 
attingit:  saepissime  , si  nempe  simul  adeps  et  albumen 


(1)  Traite  etc.  T.  Ill  pag.  175.  — Atlas  PI.  VI  fig.  1.  In  rene  PI. 
X fig.  3 delineato  iam  magis  progressus  est  morbus.  Valde  doleo 
quod  pulcherrimas  istas  icones  in  idterioribus  morbi  stadiis  non  am- 
plius  citare  possum  , nam  status  elementaris  renum  conjectura  im- 
perfectissime  tantum  ex  adspectu  concludi  potest  , quern  nudo  oculo 
exhibent. 

(2;  1.1.  pag.  22  seqq. 

(3)  Atlas  der  Path.  Anat.  Entziindung  der  Nieren , pag.  G.  Tab. 

I,  fig-  I- 


adsunt,  cellulae  granulosae,  in  praecedentibus  observatio- 

0 

nibus  descriptae , formantur,  quarum  forma 'bum  cellulis 
inflammatoriis  quas  Gluge  descripsit  affinitatem  exhibet: 
rarius  vero  genuinae  cellulae  inflammatoriae  occurrunt.  In- 
terdum  tamen  adeps  et  albumen  irregulari  modo  commi- 
scentur , quorum  alterum  tenuissima , alter  maiora  granula 
format  (l). 

Accedit  fibrinae  exsudatio;  etiam  haec,  testante  prae- 
cipue  Cl°.  Henle  apta  est  quae  in  certas  formas  redigatur. 
Equidem  vero  bis  tantum  huius  rationis  specimen  vidi 
(cf.  Observ.  IV  et  V.).  Inprimis  dignae  sunt,  quo  atten- 
datur  , laesiones  quas  renis  partes  diversae  reticulo  illo 
fibrinoso , quo  undique  circumdantur , subeunt.  Tubuli 
uriniferi  compressione  obstructi,  materies  contentas  non 
amplius  expellere  possunt,  turgent,  rumpunter  et  tandem 
prorsus  destruuntur,  vasa  sanguifera  sanguinem  non 


(l)  Varius  modus  quo  adeps  et  albumen,  si  simul  exsudantur,  se 
habent , experimenta  in  mentem  revocat  quae  Er.  Aschersoti  dc  hac 
re  instituit  (Cf.  Midlers  Archiv.  1840.).  Albumen  autem  quod  in  tubulos 
uriniferos  penetrat  pro  maxima  parte  ibi  iam  coagulari  videtur  ante- 
quam  cum  maioribus  adipis  granulis  in  contactum  veniat.  Fieri  tamen 
potest  , minima  quae  albumen  coagulatum  format  granula,  minora  adhuc 
adipis  granula  continere.  Saepius  vidi  tubulos  uriniferos  qui  primo 
adspectu  nihil  nisi  albumen  continere  vidcrentur,  addito  acido  acetico  , 
multa  adipis  granula  ostendere. 


amplius  transmittunt,  corpuscula  Malpighiana  collabuntur 
quum  nullum  sanguinem  accipiant.*  Tandem  nihil  fere 
nisi  fibrarum  reticulum  superest  , quod , nullum  accipiens 
nutrimentum , exarescit , contrahitur  et  statum  ilium  renis 
atrophicum  producit  qui  ab  omnibus  auctoribus  tanquam 
ultimum  aflectionis  stadium  describitur. 

Natura  igitur  inflammatoria  affectionis  vix  negari  pote- 
nt: ab  inflammatione  genuina  tamen  exsudationis  pro- 
ducto  eiusque  ulterioribus  mutationibus  satis  distinguitur. 
Cum  bepatis  denique  Cirrhosi , magnam  quidem , uti  vi- 
dimus, analogiam:  nullam  tamen  veram  similitudinem 


babet. 


TABULAE  EXPLICATE. 


Omnes  tabulae  figurae  ope  Camerae  lucidae , micros- 
copio  H5es  amplificante , delineatae  sunt. 

Fig.  l.  Duo  corpora  cylindrica  in  urinae  sedimento  reperta , 
e tubulis  uriniferis  provenientia , quorum  formam  et 
diametrum  servarunt.  Ex  fibrina  et  albumine  coa- 
gulato  constant  et  nonnullos  sanguinis  et  adipis 
globulos  includunt.  Ab  aegrotante  proveniunt  qui 
nullum  ceteroquin  Morbi  Brightii  vestigium  unquam 
ostendit. 

— 2.  Corpusculim  Malpighianum  renis  dextri  in  observa- 

tione  IV  commemorati.  Materies  brunnea  lumen 
vix  transmittens  , et  nonnulla  granula  adiposa  partim 
corpusculo  obsident , partim  in  eius  substantia  inclusa 
videntur.  Corpusculum  in  substantiae  intermediae 
interslitio  continetur , quod  tamen  non  exacte  implet. 
Fig.  t>.  Reticuli  substantia  intermedia  formati  particula , 


DU 


interstitia  satis  regularia  nunc  ovalia  , nunc  magis  ro- 
tunda exhibcns : maxima  pro  parte  vacua  sunt  aut 
nonnullas  tantum  cellulas  granulosas  continent , in  uno 
adhuc  tubulus  uriniferus  persectus  continetur. 

Fig.  4.  Corpusculum  Malpighianum  ex  eiusdem  cadaveris 
rene  sinistro ; maxime  corrugatum  et  materie  exsu- 
data  obtectum , vasorum  vix  ulla  vestigia  offer t , neque 
dimidium  spatii  sibi  destinati  implet. 

— 5.  Substantia  intermedia  qualis  se  ostendit  in  substantia 

corticali  renis  dextri  in  observ.  V descripti.  Reticuli 
substantia,  magis  quam  in  fig.  3 accumulata  , mul- 
tis  granulis  adiposis  obtegitur ; interstate  plerumque 

vacua  sunt,  interdum  tamen  adhuc  residua  tubulo- 
rum  uriniferorum , vel  potius  eorum  contenta,  exhibent. 

— 6.  Tubuli  uriniferi  residuum  ex  multis  adipis  granulis 

coacervatis  constans,  membrana  tubuli  propria  prorsus 
evanuit  (Ex  eodem  rene). 

— 7.  Substantiae  inlermediae  particula , ex  eiusdem  renis 

substantia  medullari.  Reticulum  magis  adhuc  con- 
densatum  est:  ceteroquin  eadem  ratione  se  habet  ac 


in  substantia  corticali.  — 


THESES. 


i. 

Ex  hydrope  et  albuminuria  conjunctis  , peculiarem  af- 
fectionem  renum  adesse,  confici  nequit. 

II. 

Solis  antiphlogisticis  Morbus  Brightii  nunquam  sanatur, 
saepe  intenditur. 

III. 

Differentia  inter  affectionem  renalem  in  Morbo  Brightii 
et  Nephritidem  genuinam,  praecipue  oritur  ex  sanguinis 
crasi  protopathice  mutata. 

IV. 

Investigatio  microscopica  urinae  in  Morbo  Brightii 
non  minoris  quam  chemica  momenti  est. 

V. 

Accommodatio  fit  motu  progressivo  et  regressivo  lentis 


crystallinae. 


Male  reactio  effectus 


organismi  stimulo  morboso  re- 


pugnantis,  babetur. 


VII. 

Recte  Henle : » Tod  ist  aufhoren  des  Stoffwechsels.” 

VIII. 

Ratio  qua  organismi  actiones  obscuriores , ex  vi  quadam 
^ itali  explicantur,  Biologiae  progressions  maximo  est 
impedimento. 

IX. 

Assentiendum  Cl°.  Muller:  » Die  Vegetation  muss 
ilirem  letzlen  Grunde  nacb  als  vollig  unabhangig  von 
dem  Einfluss  der  Nerven  angesehen  werden/’ 


X 

Microscopicam  inter  mucum  et  purem  differentiam 
adesse,  nondum  constat. 

XI. 

Paracentesis  non  semper  palliativum  tantum  est  re- 
medium. 

XII. 

Assentiendum  Baglivio : » Duo  sunt  praecipui  medici- 
nae  cardines : ratio  et  observatio  : observatio  tamen  est 
lilum  ad  quod  dirigi  debent  medicorum  ratiocinia.’, 


XIII. 


Recte  idem  : » Novi  veteribus  non  opponeruli , sed 

quoad  fieri  potest  perpetuo  jungendi  foedere." 

XIV. 

Ex  ipsa  alvei  natura,  fluminisque  in  earn  actione  ex- 
plicandum  est , quod  per  totum  fluminis  decursum  in 
ripis  eaedem  plantae  inveniri  solent. 

XV. 

Recte  Cl.  Pruys  v.  d.  Hoeven:  » Ille  demum  inmortalia 
naturae  opera  interpretari  quadantenus  poterit  qui  alia 
ex  aliis  intelligere  conatur.” 

